
GODINA XI. 


BROJ 1. 


U ZAGREBU, RUJAN 1927. 


OMLADINA 

LIST ZA ZABAVU I POUKU SREDNJOŠKOLSKE MLADEŽI 


POZDRAV OMLADINI. 


Omladino, braćo i drugovi, 

Poslušajte mene časak ovi! 

Iskren biti, s vama govoriti, 

Želja mi je, za tim srce hiti. 

Tuđinac sam po. imenu svome, 

Al’ pripadam rodu hrvatskome, 
Kojem želim i na korist biti 
I od kog se ne ću odroditi, 

Već bit' vjeran c'jelog v'jeka svoga 
Dok imena bude hrvatskoga. 

A Ti Bože, koj' na nebesima 
V’jekom vladaš tu nad nama svima, 
Kome sve, što stvori, je podložno, 

I čije je žezlo nad sve možno, 

Ti ispuni sada želju moju, 

Da uzmognem ovu pjesmu svoju 
Ispjevati, u v'jenac ju sviti, 

Da i ona grb hrvatski kiti. 

Dakle, braćo*, poslušajte mene! 

Nek’ nas ova pjesma opomene, 

Da nam treba dobro se pripravljat' 

O životu pitanja si stavljat', 

Da uzmognu u sigurne ruke 
Oci naši predati bez muke 
Milu zemlju, koju mi Hrvatskom 
Nazivljemo — svojom domovinom. 
Jer na mlađim’, vele, sv'jet ostaje, 
Nek budućnost sve ljepšom postaje! 
Podmladak smo, pa nam treba sada 
Pripravljat' se, dok je duša mlada, 
Jer će mladost odveć brzo proći, 

A ozbiljni časovi će doći. 

Pa ako se sada ne potrudiš, 

Da postigneš ono za čim žudiš, 
Proklinjat' ćeš sebe sve do v'jeka, 
Al' ti bolu ne će biti l’jeka. 


Bit će srcu nezac’jelna rana, 

Kao da je plugom razorana. 

Iz nje će ti dov'jek krvca teći, 

Koja će ti dušu tvoju peći. 

A kad zadnja kaplja padne krvi, 

Smrt će doći, da ti t'jelo smrvi! 

Stog* preni se, oj hrvatski sine, 

Pogledaj de širom domovine, 

Kako mila, kako li je draga 
Zemlja ova, puna svakog blaga. 

Ta, za nju se od davnih zemana* 

Otimali potomci Germana, 

Franci gordi i Mlečić lukavi, 

S njima još i Tatar pasoglavi. 

Hrvat jaki svim’ je odolio, 

Kroz buru i vale brod vodio 
Čvrsto držeć krmilo u ruci, 

Da ga slave njegovi unuci. 

Al' je zato vazda govorio, 

Doklegod je ljuti bojak bio, 

Potomcima, da pripravni budu 
Prolit' krv za svoju rodnu grudu. 

No odavna već su nam bez sloge 
Dobre misli potonule mnoge. 

Sloge, braćo, sloge nama treba, 

Potrebna je kao kora hljeba; 

Jer u slozi rastu male stvari, 

A nesloga, braćo, sve pokvari. 

Gdje nij’ rada, tu nije ni sloga! 
Pjesnikovu r'ječ ponavljam stoga: 

»Radi u dan, uči u noć kasnu 
Za tu našu domovinu krasnu!«. 

Ivan Degrell. 

* Zeman je turska riječ: vrijeme. 


SUTON. 


Mrači se. 

Utihnulo selo. 

Tek negdje se zvono pospano glasi 
i krik ptice proleti zrakom. 


Sve šuti i čeka .... 

Negdje je zalajalo pseto, 
jauk sablasni projurio mrakom 
i umro tamo daleko, daleko. 


Hrvoje Švob, 

ŽIVOT PASTIRA. 


U šumici maloj kraj mojega grada 
Veće pada mrak, 

A ja po njoj šećem, dok frula pastira 
Ori se kroz zrak. 

On veselo svira, kući goni stado, 

Jer dolazi noć; 

Al' će opet sutra u zoricu ranu 
U šumicu doć\ 


I opet će svirat', a stada će pasti, 

Dok ne padne noć, 

Pa će ko jučer svojoj kolibici 
Na počinak poć\ 

I tako pastirče svoj provodi život 
Pjesme pjevajuć’, 

Dok jednoga dana ne otpjeva zadnju 
Pjesmu umiruć'. 

S. L. Sarajlija. 


GRIJEH IVANA BELINA. 


Ivan Belin volio je da se pažljivo zagleda u svaku 
stvar, da prodre u nju, da je promozga. Inače nije 
bilo slave, prema kojoj on ne bijaše ravnodušan, 
jer je on tobože čovjek, koji vidi znakove, otkriva 
nagoviještanja i kazuje proročanstva, koja će se 
zbiti. Gle ga, poduprt na štaku, igleda nešto, pak 
stoji kao zakovan. Prije malo vremena bijela vu¬ 
čica, koju bi i inače prije viđao, nasrnu na nje¬ 
govo stado. Ne nanese štete, jer ju pseta spaziše 
i otjeraše. Ali Ivan Belin još stoji i gleda za njom. 
Orna je već daleko. Posred polja vidjeli su se psi, 
koji se vraćaju. Tu i tamo im se među dračom 
zacrne leđa ili im napeto strše repovi s dugom 
dlakom, koja je poput norevih pera raščešljana na 
dvije strane. A pred njima, blizu već da prevali i 
posljednji hum, nalazila se bijela vučica. Premda 
je bila izvan svake opasnosti, ona se još uvijek ba¬ 
cala u umornom i nejednakom trku. Od vremena 
se do vremena zaustavljala, okretala se i gledala 
nazad. Poslije je opet bježala. Napokon poslije 
posljednjega odmora, koji je trajao više vremena, 
ona ponovno nastavi svoj bijeg, ali već mirnije i 
ravnodušnije. Istodobno s tim ona izmijeni svoj 
pravac i uputi se na zapad prema njivama. Ivan 
Belin pojača svotju pažnju. On je pratio vučicu; 
nije dapače ni okom trenuo razmišljajući nešto. 
U njegovim očima, u kojima kao da je bilo suza, 
svijetlio je oganj, a pod bijelim mu brkovima za¬ 
igra smiješak. >,Gle ti! — reče sam sebi i zaikima 
glavom. Gle, što je to bilo! Nije bila u gori, nego 
ovdje u njivi se krila . . .« 

Ivan Belin nie se pravo snalazio u svom ot¬ 
kriću. On se okrene i pogleda na zapad: na toj 
se strani polje postepeno spuštalo i protezalo da¬ 
leko, daleko, dokle ti oči vide. I tamo, na samom 
dnu horizonta, vidi se luk prostran i crn poput 

*) Jordan Jovkov, autor nagrađene novele »Grijeh 
Ivana Belina«, rođen je dne 8. studenoga 1804. godine u selu 
Žeravini, kotlenskoga kotara. Odrastao je na rumunjsko- 
bugarskoj granici. Svršio je gimnaziju u Sofiji. Učiteljevao 
je po različitim selima Bugarske. 

Prvo mu je književno djelo pjesmotvor »Orač« (1905.). 

I od toga vremena dao je bugarskoj književnosti klasičnih 
novela. Osim novela napisao jie i roman »ŽeteTac« (1919.). 
Jovkov je pisao novele sa sadržajem iz balkanskog i svjet¬ 
skog rata. Danas piše novele iz seoskoga života i u tom je 
nedostiživ majstor, (Prevodilac) 


ugljena, malo unutra zavijen. To je gora. Odozgor 
ju pokriva plava magla i sunce, koje se sprema 
da sjedne i čini tu maglu prozirnom i ružičastom 
i po crnim klisurama, koje gora crta na zlatu 
neba, grije razgorena žar. Golema je i strahovita 
je ta gora, ali veoma daleko. Teško je vjerovati, 
da vučica odlazi tamo i da se vraća odanle. Vje¬ 
rojatnije je, da se krije negdje po njivama. One 
su se isklasale, visoke su kao čovjek, pa se u 
njima može sakrivati ne samo jedan vuk, nego 
na hiljade njih. 

Kao uvijek, Ivan Belin ponosi se svojim pro¬ 
nicavim umom. On kreće, da dogna svoje stado, 
smješka se, koraca živo po visokoj travi, a bijeli 
mu se štap u još većim koracima razabire pred 
njim. Kad stigne do svojih ovaca, on ih sabere 
odovud-odonud, podupre se poslije toga na svoj 
štap i ponovno se zagleda u pravcu, u kojem je 
iščezla vučica. 

Pod mekim svijetlom zalazećega sunca sve se 
jasno vidi na toj strani. Bljeskaju zelena polja, po 
dolinama se miču crne sjene, bijele se putevi, a 
na zapadu zeleno more prelijeva svoje talase i 
bljeska. Tamo je vučica — bijela pjega posred 
zelene okoline. Ona bježi ipak u trstiku, mirno, 
jednako, a da se ne zaustavlja, a da se ne guši ili 
da se obazire. Star je i iskusan ovčar Ivan Belin. 
On zna, da tako može bježati samo pas ili 
vuk, kad dobro zna, kamo odlazi. I još jedam- 
put se uvjeri, da taj sigurni pravac, koga se 
vučica drži, nije slučajan, nego pravi i najkraći put 
prema njezinom ležaju. 

Ivan Belin nije sumnjao ni u to, da vučica ima i 
mladih. 

Nekoliko ju je puta vidio sasvim izbliza. On 
ju je vidio, kad je ona, nezapažena od pasa, pa i 
od njega samoga, a u razmaku od nekih pedeset 
koraka, iskočila ispod zemlje. Ovce jurnuše na 
jednu stranu i sabraše se u gomilu, kao da ih je 
zahvatio vihor; psi, koiji su zaostali ozada, baciše 
se prema njoj brzinom puščanih hitaca. A na pro¬ 
storu, koji je bio pred njom raščišćen, stajala je 
ona kao zakopana s podignutom prednjom nogom, 
nepomična i kao da koleba, bi li se povratila na¬ 
zad. Zaboravila je da bježi, zaboravila je, da 
misli na svoje spasenje. Stisnute joj se čeljusti po¬ 
češe rastvarati, crveni ijoj se jezik spuštati i ljuljaše 
se u pospješenom disanju; žmirkala je očima ; 









KAŠTELANSKI ZATON. 


napola ih zatvarala. 1 tom pogledu i tim očima, 
kojih Ivan Belin nije nikada mogao zaboraviti, ne¬ 
dostajale su tek riječi. U njima nije bilo straha, 
nije bilo brige za samoga sebe niti za bilo što 
naokolo. U njima je gorio samo oganj druge boli, 
duboke i žalosne. Kao da je nešto rukom stisnulo 
srce Ivana Belina i on shvati sve: te oči i ta muka 
u njima bijahu mu poznate. To bijahu oči svake 
majke, sve jedno, da li je ona čovjek ili zvijer . . . 

Eto, odakle je ona dobivala odvažnosti, da 
napada na ovce — posred bijela dana. Eto, odakle 
je ona crpila snagu, da se brani, jer makar i mr¬ 
šava i slaba, ona je bijesno škripjela zubima tako, 
da su golemi i zli psi bježali na stranu kao 
ugriženi. 

Ivan Belin prekide svoje misli, jer je u isto 
doba promatrao vučicu i opazio, da ona obavlja 
nešto, što nije mogao da shvati, što je. Vučica se 
zaustavi i stane polagano pristupati, kao da se 
šulja, i odjedamput bi se bacila kao što to čine 
mačke, kad hoće, da ulove miša. Tijelo joj se pro- 
tegnulo poput duge i golemi joj se rep prevrtao u 
zraku. Ona ponovi nekoliko puta svoj skok. Ivan 
se Belin nasmiješi: vučica je hvatala miševe — 
najnedostoj.niji lov jednoga vuka. Ali nije mogla, da 
što drugo čini. Kad nije mogla da ugrabi kakovo 
janje, morala je da nešto stavi u želudac i da utaži 
svoj glad, jer joj je ležaj bio blizu. Tamo, umorna 
i oslabljena, leći će posred šume među oglodane 
kosti, a rutavi će vučići, nevini i žestoki u svom 
neznanju, kao sva djeca, požudno i lakomo zadrpati 
mršavim njezinim grudima. Na sebe će ona pot¬ 
puno zaboraviti i s naćulenim ušima i pažljivim 
očima, zapaljenim od ognja i od one iste boli, 
Koju je Ivan Belin vidio, ona će prisluškivati i 
bdjeti, da ne dođe kakva opasnost, ne za nju 
nego za njih ... 


Ivan Belin uzdahne i krene, da dogna svoje 
stado. U takovim časovima on je postajao milostiv 
i srce mu se otkrivaše za svaku tešku bol. Vu¬ 
čica se već bila izgubila u njivama, ali se on ne¬ 
prestano okretao na tu stranu. Misli mu bijahu 
nesuvisle i isprekidane i on je mislio čas na vu¬ 
čicu čas na svoj posao. Ali sve je to bilo raski¬ 
dano i zamagleno, jasna bijaše samo muka, koja 
mu je napunjala srce. Kao da se naglo smrkavalo 
i na nebu nad poblijedjelim zapadom kao krupni 
skupocjeni spomenik ogrije večemjica. Duhnu hla¬ 
dan vjetar, ispunjen dahom biljaka; zasviraše štur- 
ci i u tmini široko i sladosno razli se pjesma zvona. 
Nešto vječno, nepromjenljivo i mudro uređeno 
osjećao je Ivan Belin u svemu i srce mu se počelo 
puniti miljem. On podigne svoje oči prema zvi¬ 
jezdama, ali ne da traži u njima znakove i nago- 
viještanja, jer mu se činilo, da vidi oči Boga. Mi¬ 
sao mu se povraćala opet k vučici. »I ona je stvor 
i nju je Bog sazdao, pomisli on, onako iskreno blag 
i dobar. Majka je, dijecu hrani...« 

* 

Prođe nekoliko tjedana, Ivan Belin ne vidje 
više bijele vučice i gotovo zaboravi na nju. Kao 
svaki drugi čovjek mijenjao je i on lako svoje ra¬ 
spoloženje. Sada je bio zabrinut za nešto drugo. 
Gledao je, kako se nižu sve suha i topla jutra, 
bez rose, bez vlage; sunce svijetli sve crvenice 
nego ikada, a nebo je sivo i mutno. Po tim zna¬ 
cima proricao je Ivan Belin sušu. I uistinu je 
nastupala suša i iz dana je u dan postajala sve 
veća. Ali Ivan Belin poznavao je tok svjetskih 
stvari i poslova i nije očajavao. 

»Ne bojte se, momci, govorio je on. Gospod 
zna svoj posao. Neka je vruće sada, hljeb se peče. 
Proći će žetva, dići će se snopovi, otkrit će se 
strništa do koljena. Tada će ti mršavci ne samo 

imati što đa pasu, nego će čak i padati od pre- 
žderan^a«. 

Ivan Belin je govorio to malim pastirima, 
koji su se svaki dan sabirali oko njega. Uče¬ 
nici sve do jučer, bijahu položili ispit i sada 
s torbom preko ramena i sa sviralom za po¬ 
jasom gonili su i čuvali ovce. Za njih je Ivan Belin 
bio golem autoritet;, mudar čovjek, koji je posje¬ 
dovao sve ,što je trebao, da ima jedan istinski i 
pravi pastir. Sama njegova pojava privlačila je 
svakoga. Bio je visok, koštunjav čovjek i dok su 
mu kosa i brkovi bili bijeli poput snijega, obrve 
su mu ostale posve crne. Odatle lice mu izgledaše 
razdijeljeno na dvije polovine: mračno i malo 
strogo do. očiju, do nosa, a nasmijano i veselo 
dolje. I pripovijedao je razvučeno, polagano, ali sa 
jednim prijatnim i sočnim basom. Znao je kore- 
kakove priče i bajke i s jednom malom lukavšti- 
nom, koju zaneseni slušatelji nijesu ni zamjeći¬ 
vali, postizavao je ono, što drugi ni dobrim ni 
lošim nije mogao da postigne. Kad su ga pastiri 
opkolili, on je stajao ljenivo i znao je, što mlađa- 
rija hoće. Tada bi prekidao pripovijetku na naj¬ 
zanimljivijem mjestu i govorio : 

»Milančo, idi tamo i vrati one mršavce! Eno 
ih upravo k njivama idu!« 

Ili: 

»Stojančo, uzmi vrč od magarca i otrči, da 
doneseš malo svježe vode s vrela. Hajde! Mi ćemo 
te pričekati i tada ću vam reći, što je kazao 
pastir carskoj kćeri...« 

I djeca su ga slušala. Ali je katkada Ivan Belin 
bio lukaviji. Bilo je jedno mjesto oko golemoga 
zdenca, gdje je uvijek — štaviše i za najveće 
suše — bilo dobre trave. To je mjesto Ivan Belin 
želio da sačuva za sebe i svoje ovce i da odatle 
odstrani maloljetnike, te da ih zaplaši; zato je pri¬ 
povijedao osobito u sumrak, da tamo, od gole¬ 
moga izvora u noćno doba po mjesečini izlazi je¬ 
dan bijeli bivol s tako golemim rogovima, s tako 
strašnim očima ... 

Ali je Ivan Belin imao i jednu drugu čudno¬ 
vatu crtu u svojoj prirodi. On nije pio često, ni'e 
bio pijanica. Znalo je proći mjesec dva, da nije niti 
stupio u selo ; jednoga bi dana odjedamput bez 
ikakova uzroka, da ga nije nitko pozvao niti da ie 
sam mislio na to, kao da ga vuče nekakva sila 
povrh njegove volje, — napustio stado, ostavljao 
ga, da se brine za nj njegova žena ili tko drugi 
i sam bi odlazio u krčmu. Dolazio ije podjedno, 
da si kupi duhana, fitilj za svjetiljku ili koju 
drugu sitnicu; naručio bi samo jednu čašu rakije 
i žurio se, da ode. Naskoro bi započeo s 6kom i 
opio bi se, kako treba. Tada bi zabacio svoj go¬ 
lemi kalpak, čelo mu se pola bijelo pola crno ot¬ 
krivalo, oči potamnjele od crnih vjeđa, ali smijeh 
mu nikako ne bi iščeznuo ispod golemih mu br¬ 
kova. I u pijanstvu bio je Ivan Belin dobroćudan 
i dobrodušno veseo, kao da pripovijeda pastirči- 
ćima priče. Pravio bi šale, poskakivao bi, svirao 
s ustima, naduvao bi svoje obraze i prevraćao 
očima. Često ije Ivan Belin svršavao svoje zabave 
i tako, te se vraćajući noću iz krčme kući, 
kad mu noge uskraćivahu poslušnost, služio i ru¬ 
kama i nogama pri hodanju. 

Dva mjeseca iza onoga dana, kad je vidio 


bijelu vučicu, Ivan Belin osjeti jednoga dana, da ga 
zove neki tajanstveni glas. Ostavi svoj kaput, torbu 
i štap i pođe u krčmu. Zabava počne odmah, jer 
se u krčmi nađe i Petar Čubrata. On je bio vršnjak 
i prijatelj Ivana Belina, ali on nije vjerovao ni u 
njegova proročanstva ni u njegove pripovijesti i 
volio je da mu protuslovi i da ga draži — ni za što 
drugo, nego da pobuđuje na smijeh i da bude za¬ 
bave. I dok je Ivan Belin čitave mjesece šutio u 
polju, poče sada, da pripovijeda sve što mu se na¬ 
gomilalo u duši. Čubrata je čas vjerovao, čas opet 
nije. Vjerovao je, kad su bile pune čaše, nijekao 
sve, kad su bile prazne. Kad se malo više pona- 
piše, plane između njih takova prepirka, da bi 
onaj, koji ih ni,e poznavao, pomislio, da će ti ljudi 
sad na skočiti jedan na drugoga i početi se tući. 

Ali Ivan Belin nije sustajao. Kad vidje, da 
proročanstva i nagoviještanja o suši i novim rato¬ 
vima ne pomažu, tražio je nešto drugo, čime će 
začuditi i pokoriti toga tvrdokornog čovjeka. I 
gle u jedan čas on ustane, zatetura na svojim du¬ 
gim nogama, podigne svoje crne obrve i poviče 
Čubrati: 

— Slušaj! Znaš li, što ja znam? 

— Ništa ne znaš, — prekine ga čubrata. 

— Znam. 

— Vukove znaš! 

— Ha-ha-ha ... — zasmija se Ivan Belin i po¬ 
trese svo'e ogromno tijelo. — Vukove ... ha-ha-ha. 
Uze mi riječ iz usta. Da, ja poznam vukove, ja! 
Znam, da se krije bijela vučica, vidjeh joj i vu¬ 
čiće. Dva su vučića, ej takovi su, e ... 

Čubrata ga promatraše podrugljivo. 

— Uhvatit ću ih! — viknu Ivan Belin, rasrđen 
radi toga pogleda. 

— Uhvatit ćeš ih; ama da ih ima tko da 

drži. 

— Uhvatit ću ih! 

— De, de! Ostavi, da poživi zvjerad ... 

Radoslav, krčmar, donese nove okanice (boce 
s okom rakije), a Čubrata prestade. Ali kako ljudi 
postojano ponavljaju po koji rijek, koji im slučajno 
ostane u pameti, tako isto i Ivan Belin nije mogao 
ništa više da priča drugo osim o vučici. 

—v Mogu! — vikaše Ivan Belin. 

— De, de! — dražio ga Čubrata. 

Tada Ivan Belin ustade, naturi svoj golemi 
kalpak čak do obrva, kao što je to činio uvijek, 
kad se laćao posla, i s brzim koracima krene pre¬ 
ma vratima. Tamo se on okrene i reče Čubrati, 
prešavši rukom po dugim svojim brkovima: 

— Ej, brkove ću obrijati, ne donesem li vu¬ 
čiće. Počekaj, počekaj me malo, vidjet ćeš ... 

Ivan se Belin zaputi ravno kući. Stignuvši 
onamo ne progovori više ni riječi, pretraži žurno 
pretince i sanduke. U to mu prigovori baba Bela, 
da je ostavio momče samo samcato s ovcama, ali 
Ivan je šutio ne rekavši pače ni što traži, nego 
se samo sm'eškao ispod brka. Zatim nađe jednu 
vreću, pregleda je, da li je čitava i stavi je kraj 
sebe. Poslije toga uzme svoju staru pušku, pre¬ 
gleda je i spusti je kraj vreće. Ali kad izvadi je¬ 
dno dugačko uže i poče da ga opasuje oko svoga 
pojasa, oči babe Bele postadoše goleme i okrugle 
od čuđenja. Ona ga je promatrala i nije znala, što 
da kaže. 


* 

— Daj mi sada sapuna — reče Ivan Belin s 
jednakom tajanstvenošću — odlazim da se objesim. 

— Bože Gospode! — poviknu žena i prekrsti 
se, — ti si za Boga poludio, sasvim si poludio! — 
Kao što je uvijek činila, kad joj je netko na žao 
učinio, ona se brzo ušeta i zajauče. 


Ivan joj kimnu glavom, nasmiješi se, a ona pre- 
stade plakati. Napokon uzme vreću i pušku, opipa 
golemi svoj ovčarski nož, da se uvjeri, da li je 
u koricama i izađe. 

S bugarskoga: Ivan Esih. 

(Nastavit će se) 


TEMPORA MUTANTUR*... 


Prohujo si i ti . . . Još te čujem jasno, 
Kako toneš zav’jek u nepovrat gordi, 

Još te čujem ko s daljine pjenje krasno, 
Kom’ se gube nekud posljednji akordi! 

Prohujo si, danče krepke mi mladosti, 
Prepusti v udesu iznemoglo tijelo, 

Što se osušilo, a ostaše kosti, 

Da čekaju samo na smrtno op’jelo! 


Oj, danče, bar zadnji iz mladosti dana, 
Svrati se u tabor bolesti mi ljute, 

Pod teretom grudnih da odahnem rana, 

Što na konac žića neminovno slute! 

Al* ti ne dolaziš! Mjesto tog’ mi zvuče 
Akordi ti zadnji, ko slavnija biglis, 
što srcu tihano, čini se, šapuće: 

»Tempora mutantur et nos is illis!«* 

E. L Čebuhar, 


CVIJETKU. 


U skromnom vrtu duše moje 
srcem ožareno 
vene jedno biće drago, 
bolom ođnjiihano, 

I na trzajima mojim 
u ritmu bola 

k vječnomu se sanku ljulja 
miomirisno cvijeće drago. 

0, moje cvijeće, 


jedini ukrasu vrta moga! 

Tko će da vrt moj grije, 
kad mu sunce zapadne? 

Al’ ostavit ćeš miomiris svoj, 
da me vječno sjeća 
na prošlost, koja se ne vraća, 
i ostat će vječno svježa 
bolna uspomena 
opustjelog vrta moga . .. 

Spiridion Bojamć, 


ZAVIČAJU. 


Kamen sivi, zavičaju, 

Po Tebi mi svud se širi, 

Tzmeđ* kojeg tu i tamo 
Pogdjekoji kuš** proviri. 

B’jesna bura b'jesno lama 
Po Tvom kršu, po Tvom vaju! 
Časak urla, časak grmi, 

Časak sliči uzdisaju. 


Ja se ipak sretan ćutim, 

Kad Ti gledam kršne stijene, 

Kada slušam urlaj bure; 

Odnjihala j’ ona mene. 

Čelik-srce satko si mi 
U grudima, zavičaju, 

Al* je meko i podatno, 

Kad se nađe u Tvom kraju. 

»Jožev«. 


VEČER. 


Pod mojim je prozorom prošla 
Sumornim korakom večer 
I bijeli je gasnula dan, 

Kao kad djetetu majka 
Snene zaklapa oči, 

Kad ga obrva san. 

- 7 ——— Hrvoje Ostojić, 

* Vremena se mijenjaju, i mi u njima. — E. J. Čebuhar 
umro je ljetos, doskora, iza kako je spjevao ovu pjesmu, 
shrvan bolešću. 


** pelin. 

NA RIBARENJU. 


Ponoć je odavno bila prošla. Sjedio sam na 
hridini blizu obale čekajući prijatelje, koji su me 
pozvali na ribarenje. Nijesam dugo čekao, kadno 
opazim, kako se sa maloga brežuljka spuštaju 
dvije sjenke poskakajući s kamena na kamen kao 
majmuni, koji se natječu, koji će prije stići k cilju. 
To su moji školski drugovi, stariji Kruno, koji je 
uvijek po moru i mlađi Ivo, koji je također isku¬ 
san pomorac. 

Kad su prispjeli k meni, odlože stvari i otiđu 
da dopreme čamac. Kad su ga dovezli, ukrcamo se 
i zaveslamo prema bližnjem otoku. More je bilo 
mirno, te nam nije bilo teško voziti i nakon je¬ 
dnoga sata prispijemo na određeno mjesto. Pri¬ 
spjeli smo u najzgodnije vrijeme, da bacimo pa¬ 
langar. (To je dugi tanki konop, za kojega su sve¬ 
zane udice u udaljenosti od 2 do 2 i po metra. 
Naš je bio osrednji, imao je naime 400 udica.) Di¬ 
gnemo kormilo i položimo ga na rub krme, kako 
bi nam bolje stala košara palangara. 

Kruno baci olotvo u more, koje je bilo prive¬ 
zano za konop tikve i palangara (za drugu tikvu 
se sveže zato, da bi kasnije lakše mogli znati, kad 
je kraj palangaru). I on nas sada opomene, da do¬ 
bro pazimo na njegove zapovijedi i da ne vozimo 
brzo, jer bi se lako mogao palangar zamrsiti. 

Mi stanemo voziti, no nijesmo ni trideset udi¬ 
ca bacili, kad Kruno vikne: 

»Šija!« (primorska riječ: vozi natrag!) i počne 
nešto nerazumljivo govoriti, kao da se ljuti. 

»Vozi naprijed!« No iza malo vremena opet 
vikne: »Šija!« i sada pogleda Ivu; našao je naime 
jednu praznu udicu. 

To se ponovilo nekoliko puta, dok nijesmo 
sve udice bacili. 

Na kraju palangara opet priveže drugu tikvu 
i tada se zaputiismo put kraja, da lovimo na trstike. 
Bacili smo sidro i započeli loviti. 

Nitko ništa ne govori već čeka čas, kada će 
mu konopčić nategnuti riba. Ali uzalud. 

Prošao je i dobar sat, i mi stajasmo nepomično. 
Najednom Kruno digne glavu i naćuli uši kao zec, 
koji je pasući nanjušio nešto sumnjivo. Mi ga po¬ 
gledamo, a Kruno, pošto je obišao očima obzorje, 
javi se s osu dnom riječi: »Bura!« Obojica smo šu¬ 
tjeli. Mene je zahvatilo gorko čustvo i pravi pro¬ 
svjed duše kao protiv kakove nepravde. Ja i Ivo 
pogledamo obzorje, ali budući da ne nađosmo ni¬ 
šta sumnjivo, okrenem glavu prema udubini, koju 
čini Kozjak i Mosor i tu ooazim društvance poput 
srebra bijelih oblačića. Okrenuvši se Kruni upi¬ 
tam ga, da li misli na one oblačiće? »Od njih ne¬ 
ma opasnosti«. — »A ja ju već čujem i prije četvrt 
sata evo je dolje« — rekne Kruno. 

Kao iskusnijega poslušam o i dignemo sidro te 
stanemo voziti k prvoj tikvi. 

»Nećemo ništa uhvatiti« — javi se Ivo. 

Uto se započnu po glatkom moru praviti pru¬ 
ge, prvi »refuli« bure (reful: vjetar na mahove). 

»Brže, brže! — zaviče Kruno — inače će nam 
sav palangar odnijeti bura«. 

Mi se bolje namjestimo i započnemo jače vo¬ 
ziti. Stignuvši do tikve Kruno stane dizati palan¬ 


gar. Ja i Ivo napeto čekasmo, hoće li Kruno što 
reći, ali on je poput mramornoga kipa stajao nepo¬ 
mično i samo katkada bi bacio pogled prema Pro¬ 
logu. Najposlije se javi: »Evo jednoga pauka, pri¬ 
premite nož.« Odmah skočismo sa sjedala i na- 
gnemo se, da vidimo, kako se riba vijuga u moru. 
Netom je izvukao ribu, odmah prekine nožem ko¬ 
nop udice i baci ga na dno broda. Pauk je opasan, 
jer ima na hrptu 3 crne drače (bodljike), koje su 
otrovne. 

Sada su redom slijedile prazne udice. To nam 
je ipak više godilo, nego li gledati netaknute udice. 
Doskora Kruno veselim glasom vikne brankanelu 
(štap, na kraju kojega su privezane tri udice, a 
služi, da se njim zahvati oveća riba, kako ne bi 
ispala u more). 

»Ulovljena je velika riba!« — i on stane opre¬ 
zno vući, a nas zaokupi od te lovine tolika radost, 
te od toga časa nije već za nas duvala bura, niti 
smo se pitali, kako ćemo kući. Nije dugo potrajalo 
a na kraju napetoga konopa, koji je koso poput 
pruta ulazio u zelenkasto more, zavijuga se pred 
našim očima riba kao crn kolac. Obi jest svlada 
Ivu, te stane već izmišljati kojekakove doskočice, 
ali najedamput, kad ie spazio, da je Kruno pustio 
ruke, problijedi i zagleda se otvorenih ustijiu u mo¬ 
re, a onda istisne drhtavim, glasom: »Pregrizla ko¬ 
nop ... i pobjegla . . .« Samo tko je lovac, tko je 
ribar, znat će ono gorko čuvstvo, koje obuzme čo¬ 
vjeka. kada mu lovina izmakne iz ruku. 

Svi smo stali kao prikovani buljeći tupo u 
rastalasano more. Zamasi vjetra bili su još jači 
i mi, pošto smo se domogli nekako obale, zakre- 
nemo u jednu dražicu. 

Kad smo izašli te počeli skakati po pijesku 
uz obalu, da se ugrijemo, Ivo ne mareći, što mu 
je bura lepršala košuljom, neprestano je ponavljao 
u jedan dušak: »Kakva riba! Jeste li vidjeli? Ka¬ 
kva riba!« Nato zaviče osorno Kruno: »Nemoj mi 
tu naricati kao kakva baba, već odlučimo, što 
ćemo.« Ja zapitam Krunu: »Što ti se čini, hoće 
li popustiti?« 

Kruno mi odgovori, da bi najbolje bilo dignuti 
jedro, naravno uhvatiti »jednu ruku« i dok je 
manja, uputiti se doma (»jedna ruka« znači skratiti 
jedro za jednu ruku). Mi prihvatimo njegov naum i 
pošto smo digli jedro i »jednu ruku« uhvatili, 
krenemo. 

Netom smo izašli, odmah nas ie bur a nagnula 
na bok, tako da smo zagrabili malo mora. Kruno 
staraše nepomično na kormilu. Tada pozove me¬ 
ne, da mu držim »Škotu« (konop s kojim se steže 
jedro), a Ivi zapovjedi da »šešulom« (mala drvena 
zdjela) izbaci vodu, koju smo bili zagrabili. 

Najedamput se nedaleko od nas zacrni more 
od »refula«. 

»Pusti skotu« — zaviče Kruno i sam naravna 
brod protiv vjetra. Bila je naime opasnost, da onaj 
jaki »reful« ne izvrne slabi brod. 

Nekoliko smo puta još morali ponoviti slične 
vježbe, i napokon učinimo »viradu« (virati: dati 
brodu drugi smjer) i nakon pet časaka eto nas u 
našoj luci. Uredismo brod i spremismo se za od- 




l 


♦ 










— 7 — 


lazak, a Ivo počne iz svega glasa vikati i jaukati, 
kao da mu re tko umro: »Kakva riba! Jeste li vi¬ 
djeli, kakva riba?« 

Nama nije bilo do toga, da njega slušamo, već 
da čim prije dođemo kući, kako bi promijenili našu 


mokru odjeću sa suhom. No ipak, i ako nijesmo na 
glas govorili, svaki je u sebi žalio, što smo onakvu 
lijepu ribu izgubili .. . 

Carmilojić, Split. 



RIMSKI MOST U MOSTARU. 


CVJETARICA. 

U rukama malenim drži 
Pregršti bijelih ruža, 

Sjajnoj gospodi, što prolaze, 
Plašljivom kretnjom ih pruža. 

»Kupite, gospodo, cvijeća, 

Cvijeće je istom procvalo!« 

A1 nitko niti ne gleda 
Plašljivo djevo'če malo. 

V. W. 

NOĆ U SNIJEGU. 


Kraj vrati ju gordoga dvora, 
Tik glave kamenog lava, 
Naslonilo* curče se vitko 
Pogleda stidnog i plava. 

Na njoj su izdrte halje, 
Sitne joj nožice bose 
Al’ njene su oči safirae 
I zlatne bujne joj kose. 


Noć je l’jepa, divna, bajna, 
Svud tišina, mir i tajna, 
Šuti šuma, dol i brijeg, 
Tiho, tiše pada snijeg. 


Mjeseca nema ni zv’jezda, 
Utihnuše ptičja gn’jezda, 
Mir sad svuda pusti vlada, 
Samo sn’ježak tiho pada« 


Noć je l'jepa, divna, bajna, 
Svud tišina, mir i tajna, 

Pod koprenom sn'jega b’jela 
Zamrla je noćca c’jela. 


Milan Komorski« 

NA UMORU. 


Tiha noć je, majka sniva 
Moja na umoru. 

Tko zna, hoće V jošte živa 
Dočekati zoru. 


Kad ujutro plava zora 
Rudjeti je stala, 

Samrt majci kano mora 
Na grudi je pala. 


»Sinko, reče, sretan budi!« 
I zaklopi oči. 

»Čuvaj mi se zlobnih ljudi, 
Jer meni je poći.« 


Još joj jedan uzdah kobni 
Izvi se iz grudi, 

A drugi dan nju su zlobni 
Zakopali ljudi. 

Zmaj Podunavski. 


SLAVA HRVAT. PJESME 0 1100. OBLJETNICI 

ROĐENJA SV. ĆIRILA. 


Ljetos se navršilo tisuću i sto godina od rođe¬ 
nja sv # Ćirila, mlađega brata Metodijeva. 

Malo se sačuvalo pouzdanih vijesti o životu 
svete braće. Tako se na pr. ne može utvrditi, da 
li su podrijetlom svojim čisti Slaveni ili čisti Grci, 
ili možda potječu od jednih i drugih. Svakako su 
rodom iz Soluna, gdje se uz grčki jezik mnogo go¬ 
vorilo i slavenski, budući da su se oko grada na¬ 
lazila slavenska naselja. I tako su sv. braća općeći 
sa Slavenima mogla naučiti i njihov jezik; a možda 
su već i od kuće govorili slavenski. Neki tvrde, 
da im je i otac Leon bio Slaven kao i majka 
Marija; svakako je opravljao visoku vojničku čast 
u bizantinskoj vojsci, pa je prema tome ili doista 
bio Grk ili je barem morao dobro govoriti grčki. 

Sv. Ćiril je kao mladić bio pozvan na carski 
dvor u Carigrad, gdje je s carevićem Mihajlom (III.) 
učio. Prezrevši svjetovne časti, koje je u takvim 
prilikama mogao postići, pođe u samostan, gdje se 
već nalazio brat mu Metodije, da se sasvim po¬ 
sveti duševnomu radu, radi čega bi prozvan »filo¬ 
zofom«. Za nas Hrvate i tadašnje Slavene uopće 
dobivaju sv. braća osobito značenje polovicom IX. 
vijeka, kad ih je na molbu moravskoga kneza Rasti- 
slava (846.—870.) car Mihajlo poslao u Moravsku. 
Putujući onamo svakako su morali proći Hrvat¬ 
skom i Panonijom, gdje su također djelovali kao 
učitelji. 

Od toga vremena počinje trnoviti put sv. bra¬ 
će. Budući da su uvodili slavensko bogoslužje, 
optužiše ih tako zvani »trojezičnici« (latinski sve¬ 
ćenici, koji su tvrdili, da su samo tri jezika dostoj¬ 
na bogoslužja: grčki, latinski i židovski) kod rim¬ 
skoga pape. Radi toga moradoše sv. braća u Rim. 
Uvjerivši se papa Hadrijan II., da na braći krivnje 
nema, odobri porabu slavenskoga jezika kod bo¬ 
goslužja. 

Međutim se Ćiril razbolio od velikoga napora 
i nesređenoga života te se povuče u samostan; 
odatle i njegovo ime Ćiril, dok se zapravo zvao Kon- 
stantin. No doskora iza toga umre sv. Ćiril, shrvan 
bolešću, i bi pokopan u crkvi sv. Klimenta, čije 
moći je sam Ćiril za svoga boravljenja na Krimu 
našao i sa sobom ponio. 

Nakon smrti bratove nastavi Metodije sam 
rad oko širenja kršćanskoga bogoslužja na slaven¬ 
skom jeziku, i to ponajprije kod panonskoga kneza 


Kocelja, a kada je ovaj umro, i kod Moravljana. 
U to je vrijeme Metodije bio zaređen sriijemsko- 
panonskim biskupom. 

Međutim njemački biskupi, kojima je slaven¬ 
ski jezik bio mrzak, nijesu mirovali, vječno su ro¬ 
vali protiv Metodija i objeđivali ga kod pape. Vi- 
deći pak, da papa ne mari mnogo za njihove splet¬ 
ke, štaviše da Metodija uzima u zaštitu, sazovu 
sami sabor u Regensburg (?), osude Metodija i 
bace u tamnicu. No budući da je crkveni raskol 
u to vrijeme sve to više uzimao mah, a rimski papa 
nije mogao dopustiti, da se Slaveni ovakvim po¬ 
stupkom njemačkih biskupa odbiju od Rima, uspi¬ 
je svojim odlučnim posredovanjem, te su Metodija 
nakon trogodišnjega tamnovanja pustili na slo¬ 
bodu. 

No tim se nijesu svršili progoni. Ponovno op¬ 
tužen radi slavenskoga bogoslužja, pa i radi krivo- 
vjerstva, morao je Metodije u Rim, da dokaže 
ispravnost svoga rada. Papa Ivan VIII. vidio je 
smjesta svu nepravdu, koju su Metodiju nanosili 
protivnici njegovi, odriješi ga i pošalje natrag u 
Moravsku, gdje je tada vladao nedostojni nasljed¬ 
nik i sinovac Rastislavov Svatopluk (871.—894.); 
ovaj je izdao svoga strica Nijemcima i tako došao 
na prijestolje). Budući da je Svatopluk bio na stra¬ 
ni njemačkoga svećenstva i za latinsko bogoslužje, 
imao je papa mnogo muke, da obrani i učvrsti po¬ 
ložaj Metodijev u Moravskoj. I tako se rimski 
papa borio za slavensko bogoslužje protiv slaven¬ 
skoga kneza. 

Poslije svoga pohoda u Carigrad, gdje mu je 
patrijarha Focije također odobrio slavensko bo¬ 
goslužje, dao se Metodije na prevođenje sv. pisma 
kao i uređivanje drugih knjiga, koje su bile po¬ 
trebne kod slavenskoga bogoslužja. Shrvan neu¬ 
mornim radom i mukotrpnim životom umre Meto¬ 
dije u Velehradu 885. ostavivši za svoga nasljed¬ 
nika Gorazda. 

Budući da je nakon smrti Metođijeve tadašnji 
papa zabranio slavensko bogoslužje, ostavi Gorazd 
sa svojim učenicima Moravsku te se razidoše što 
po Hrvatskoj što po Bugarskoj. 

U nas se Hrvata slavensko bogoslužje saču¬ 
valo sve đo današnjega dana u senjsko-modruškoj 
biskupiji. 

I eto ljetos je hrvatski narod proslavio tisuću i 

stotu obljetnicu rođenja sv. Ćirila. No nije ova 
proslava, kao što to često biva, došla pa prošla: 
bakljade, govori, pjesme i veselice, da onda opet 
sve padne u zaborav. Ovo je rijetka proslava, ko¬ 
jom se može ponositi sav hrvatski narod, jer je 
s njom u vezi i slava hrvatske pjesme. 

Dne! 3. srpnja 1927. nastupilo je u Frankfurtu 
na Majni hrvatsko pjevačko društvo »Kolo« sa 
svojih stotinu pjevača i pjevačica pred neko šest 
stotina sakupljenih glazbenih kritičara iz svih pro¬ 
svijetljenih zemalja, da otpjeva oratorij* sv. Ćirila 
i Metodija, djelo dr. Božidara Širole. 

Riječi (tekst) za taj oratorij napisao je dr. 
Veli mir Deželić ml. s naslovom »Život i 
spomen slavnih učitelja svete braće 
Ćirila i Metodija, apostola slaven¬ 
skih«. Čitavo je djelo razdijeljeno na četiri po¬ 
glavlja s pristupnom molitvom. Ispred svakoga 
poglavlja kao i ispred pristupne molitve ukratko 
je rečen i sadržaj: 

U samoći manastira sabrali se pobožni oci 
crnih riza bijele duše. Najstariji monah, sijedi Cr- 
norizac Hrabar, štije i priča spomen i život solun¬ 
ske braće, svetoga Ćirila i Metodija. I riječi štioca 
postaju žive, pobožni ih oci slušaju ušima i gledaju 
očima. Bog tako hoće. Usta monaha sama od sebe 
šapću molitvu i psalme, pohvale i hvalospjeve oni¬ 
ma, koje narod Slavenski i Crkva zapadna i istoč¬ 
na naziva svetom braćom, apostolima slavenskim. 

I. U SOLUNU GRADU. 

U devetom vijeku iza porode,nja Gospodnjega 
svi Solunjani govorahu čisto slavenski. Solun bi¬ 
jaše slavenski grad. I iz toga grada izađoše Slave¬ 
nima prvi nastavnici njihovi, utemeljitelji domaće 
knjige i vjerovjesnici i svetitelji: sveta braća Ćiril 
i Metodije. Ćiril, mlađi brat, tijelom slab i bolan, 
nježan i ćutljiv, bijaše muž slova i riječi, mislilac 
i filozof. Metodije, monah, bijaše čovjek djela i či¬ 
na. A oba brata bijahu jedno, kao misao i čin. 
Grad, koji ih darova Slavenima, neka je blago- 
sloven! 

II. U CAREVU GRADU BIZANTU. 

Bizant nazvaše Carevim Gradom, jer Car bijaše 
u ono vrijeme država. Zasebna služba bje odre¬ 
đena, kako se časti car. Oko njega se skupiše svi 
državnici i velikodostojnici, svi mogućnici i nauče- 
njaci. Carev Grad bijaše središte sviju nauka i 
vještina kršćanskih i poganskih, sviju umjetnosti 
i raskoši, svega bogatstva i neobuzdanosti, velike 
svetosti i hereza. — I u taj Carev Grad dođe mladić 
Ćiril. A pozvan bje na sam dvor, da uči s carevi¬ 
ćem. Bijaše to velika čast, ali i prigoda, da ga za- 
nese koja zla struja naučanja, da ga zahvati bujica 
užitaka velikoga grada, da ga proguta vrtlog dvor¬ 
skih počasti, nenavidnosti i zlobe. — Ali mladić 
Ćiril upoznavši ispraznost svijeta ostavi sve i pođe 
k bratu svome Metodiju u manastir na Gori. I 
Bog Gospod vidjevši vjeru čvrstu, prizna je i dade 
braći te oni čudom nađoše svete moći pape Kli¬ 
menta mučenika. I više još. Ćiril primi nadahnuće i 
nađe pismo za slavenski jezik i sveta braća pođoše 
k Slavenima noseći prosvjetu i evenđelje. 


III. KOD SLAVENA. 

Slaveni se u ono vrijeme odvratiše od pogan¬ 
stva i običaja i vjerovanja svojih starodavnih, a 
bijahu željni vjere prave, jer vjerovjesnici dolazeći 
sa sjevera, zapada i juga ne donošahu Krista i 
slave Božje, već tražahu korist svoju vlastitu. Bi¬ 
jahu to, kako svjedoči sv. Bonifacije, ljudi bez 
obrazovanosti, znanja, jedva uki štiti i pisati, mno¬ 
gi od njih nezaređeni ipak vršahu službe crkvene 
i učahu nauke suprotne vjeri pravoj. Ovi vjero¬ 
vjesnici, željni vlasti, zastrašivahu narod đavolima 
i strahovima svakojakim. — Starci i žene slaven¬ 
ske ožalošćeni i bespomoćni prekoravahu puk, što 
se odrekao starine i ostao prazna srca. Ali srca 
Slavena ne bijahu prazna, već puna čežnje za spa¬ 
senjem i gladi za Bogom. —• I Bog vidjevši srca nji- 



Dr. Božidar Širola, komponist oratorija Sv. Ćirila i Metodija. 

hova posla Slavenima svijetlo s Istoka i dade im 
svetu braću Ćirila i Metodija, da jezikom slaven¬ 
skim reknu: »Nebojte se, jer gle javljamo vam ve¬ 
liku radost. U gradu Davidovu rodio se Krist, Spa¬ 
sitelj sviju naroda«. 

IV. U VJEČNOME GRADU. 

Sveta braća Ćiril i Metodije gledajući u rim¬ 
skom papi nasljednika prvoapostola Petra, pođoše 
u Rim, a apostolik presudi i odluči o bogoslužju 
slavenskom. A glava Crkve Hristove, Hadrijan, 
čuvši, da dolaze slavenski apostoli u Rim s moćima 
svetoga Klimenta, iziđe im ususret sa svim građa¬ 
nima. Knjige njihove blagoslovi i položi na oltar i 
odobri slavenski jezik u službi Božjoj i liturgijskoj. 
I tom zgodom posveti papa Hadrijan dva brata za 
biskupe. 

Oratorij se svršava ovim slavospjevom: 

SLAVOSPJEV. 

Vi krasne zvijezde doma svog 
i cijelog roda slavenskog! 

Vi ponijeste u tamni mrak 
Božanstvenoga križa znak. 

Množinu duša, sav naš kraj 
razasja svete vjere sjaj. 

Vrh roda bdijte slavenskog, 
da ostane uz Boga svog! 

Dne 6. srpnja o .g. otpjevalo je »Kolo« ovo 
remek-djelo i u zagrebačkoj katedrali pred mno¬ 
gobrojnim svijetom. 

Govoriti o skladbi, a ne čuti je, isto je, kao i 
govoriti o krasnoj slici, a ne vidjeti je; skladbu 
treba čuti, a sliku vidjeti. Pogotovu to vrijedi za 
skladbu, koja je čista (apsolutna) umjetnost. Mi 
sebi još možemo predstaviti sliku s bujnim bojama, 
kad nam je netko opisuje, i ako je ne vidimo, jer 
gledamo prirodu oko sebe, po kojoj je umjetnik 
slikar svoju sliku izradio, ali skladbe ne možemo 
sebi ni najmanje zamisliti, jer ove u prirodi nema. 
Skladba je zato čista umjetnost, i mi je moramo 
čuti. No toliko možemo reći, da će se jedva naći 
takovih tumača misli i osjećaja našega velikoga 
umjetnika dr. Božidara Širole, kao što ih je dalo 
hrvat. pjev. društvo »Kolo« pod ravnanjem Srećka 
Kumara. 

Mi smo Hrvati malen narod, i upravo zato 
treba da se to većma ponosimo velikim uspje¬ 
hom naše pjesme kod svjetskoga natjecanja u 
Frankfurtu, o kojem je njemački kritičar Karl Holi 
napisao za »Frankfurter Zeitung« ovu kratku ali 
značajnu pohvalu: 

— U nedjelju čuli smo kao čistu korsku izvedbu 
»Život i spomen svete braće Ćirila i Melodija« z^ 
sole i mješoviti zbor a capella od Božidara Širole 
(Jugoslavija). Izmjenjuju se epske i dramatske par¬ 


tije. Raznolikost grupiranja sola, muških i ženskih 
glasova te mješovitoga zbora dopušta izvjesnu 
mnogostranost u načinu izražavanja, koji se služi i 
primitivno-arhaističkim i pučkim slavensiiim ele¬ 
mentima. Smisao za zvuk, koji živi u duši ove rase, 
daje djelu općeljudsko značenje, koje ga uzdiže 
iznad artizma. Ali sredstva, kojima se može služiti 
vokalni stavak, ipak su nakon 2 i po do 3 sata pot¬ 
puno iscrpljena. Djelo je ovaj puta bilo prema pri¬ 
likama izvedbe skraćeno, ali za buduće izvedbe 
valjat će to skraćivanje udesi ti prema dobro promi¬ 
šljenom planu. Izvelo je to djelo hrvatsko pjevač¬ 
ko društvo »Kolo« iz Zagreba, pod ravnanjem 
Srećka Kumara, te je dokazalo, da kultura zbornoga 
pjevanja stoji u toj zemlji na visokom stepenu. 
Prekrasni basovi, meki ženski glasovi, a nadasve 
naskroz u duši proćućena interpretacija. Dr. Viktor 
Benković, Josip Križaj, Julije Betteto i Svetozar 
Banovac ostavili su utisak potpuno spremnih soli¬ 
sta. Koncerat je posjetio među ostalima predsjed¬ 
nik njemačko-jugoslavenskoga društva u Frank¬ 
furtu. Izvedba je primljena s odobravanjem, koje 
je odavalo zahvalnost«. 

Ova ozbiljna pohvala njemačkoga kritičara 
mnogo kazuje. I mi se možemo punim pravom 
ponositi time, da i malen narod može biti velik, 
ako ima sposobnih ljudi. Naš je dr. Božidar Širola 
to dokazao. 

I tako eto proslava tisuću i stote obljetnice 
rođenja sv. Ćirila nije samo došla pa prošla, već 
je ona ostavila iza sebe vidni znak: Oratorij sv. 
Ćirila i Metodija, koji će ostati kao stalna baština 
hrvatskomu potomstvu, da njime stoljećima i tisuć¬ 
ljećima slavi svoje apostole sv. braću Ćirila i 
Metodija. V. K, 


* Oratorij (lat. oratorium zapravo bogomolja) je takva 
vrsta skladbe, koja ima nešto dramatsko, jer je u dijalogu, 
nešto epsko, jer se kazuje obično nešto iz prošlosti i života 
svetaca, nešto lirsko, jer dolaze i lirski momenti do izražaja. 
Osobiti su majstori u toj umjetnosti Johann Sebastian Bach 
(1685—1750), Franz Josef Haydn (1732^-18:9), Felix Men- 
delssohn (1809—1847), Robert Schumann (1810—*1856) i dr. 


USPAVANKOM POVJETARCA. 


Uspavano već je selo, 
Naherene kuće male 
Uspavankom povjetarca 

Davno već su pozaspale ... 


Spustio se lahki sanak 

Svakom biću svakom stvoru, 
Zadr’jemali već su p’jetli 
I čekaju ranu zoru. 


Krijese se zvijezde sitne, 

Za krošnjom se mjesec skriva 
Sm’ješeći se malom selu 
U noć kasnu, štono sniva. 


Pozaspale male ptice 

Sklonuv glave u njedarca, 
Usnulo je šarno cv'jeće 
Uspavankom povjetarca. 


Usnulo je, sve već spava, 
Već priroda cijela sniva, 
Tek lahorić, budan jošte, 
Lišće sneno još c’jeliva ., 


R. Fabris, 







— 11 — 



SELJACI IZ BISTRE (HRV. ZAGORJE) NA II. SMOTRI HRV. SELJAČKIH PJEV. DRUŠTAVA. 


ZLATNO DRVO. 

(Rudoli Baumbach 1842.—1905.) 


Soba, u kojoj počinje naša pripovijest, vrlo 
je jednostavna. Uz obijeljene zidove, kojih su je¬ 
dini ukras nekoliko zidnih zemljovida, smjestile 
su se dvije postelje, polica za knjige i noćni orma¬ 
rić, na kojemu se kočio globus. Usred sobe za¬ 
uzeo je mjesto dugački stol, poprskan mnogim 
mrljama crnila. Za stolom sjedjela su dva dječaka 
od kojih dvanaest godina. 

Plavokosi se zamislio nad jednim teškim mje¬ 
stom Kornelija Nepota i uzdišući pregledavao rječ¬ 
nik. Smeđokosi se pak mučio, da iz nekoga de¬ 
vet oznamenkastog broja izvadi treći korijen. Je¬ 
zikoslovac se zvao Ivica, a matematičar Hinko. 

Od vremena do viemena uzdizali bi dječaci 
glave i gledali čeznutljivo na otvoreni prozor, 
kroz koji su muhe zujeći izlijetale i ulijetale. U 
vrtu sjalo je sunce na drveće i cvijeće, a oni su 
još cijeli sat morali ovdje da uče! Vrijeme je po¬ 
lako odmicalo, a nije se moglo ni pomisliti, da bi 
se skratilo vrijeme učenju. U pokrajnoj sobi sje¬ 
daše za stolom doktor Batinović, njihov stano- 
davac, koji ih je ujedno i nadzirao. On je mogao 
svaki čas da zaviri u njihovu sobu, da vidi jesu 
li još tamo i da li uče. 

»Hanibal je mogao zbilja štogod pametnije 
učiniti nego prelaziti preko Alpa«, škripaše Ivica, 
a »devet puta osamdeset i jedan jesu sedam sto¬ 
tina dvadeset i devet«, mrmljaše Hinko muklim 
glasom. Zatim se obojica odvmuše od posla i stanu 
se ogledavati i zijevati. 

Iznenada začuše glasno zujanje. Zlatna mara 
koja je sjedjela na drvetu, zalutala je u sobu. Tri 
puta je obletjela glave dječaka, a onda — pljus — 
pade u tintarnicu. 

»Zapravo joj je sasma pravo«, reče Hinko, 
»zašto ne ostane tamo, gdje joj se sviđa. Ali uto¬ 


piti se u crnilu, to je ipak jadna smrt. Čekaj, 
prijane, ja ću te spasti«. 

Htio je kukcu pružiti držalo, da se spasi, ali 
je to Ivica brže izveo prstom. Onda su siromaha 
pomno osušili bugačicom i gledali ga, kako se 
umiva prednjim nožicama. 

»Ima crne rogove i crveni prsni oklop«, reče 
Ivica, brišući tintom uprljani prst o kosu, »to je 
sigurno kralj zlatnih mara. On stanuje u dvorcu, 
sagrađenom od jasminova cvijeta, koji je pokriven 
ružinim laticama. Mušice i cvrčci njegovi su glaz¬ 
benici, a krijesnice njegovi lučonoše. 

»Ti si luđačić, kad tako govoriš«, reče Hinko. 

»A tko sastane kralja zlatnih mara, taj će 
biti sretan. Pazi, Hinko, nama predstoji pustolo¬ 
vina ili što slično, a danas je usto i prvi svibnja, 
kad se događaju više od jednoga čuda! Gledaj, 
kako nam svojim ticalima i krilima domahuje! Sad 
će se preobraziti i ukazati nam se kao vilenjak, 
ogrnut u kraljevski plašt sa zlatnom kacigom na 
glavi«. 

»Jest, ako ti ne treba. Odletjet će on«, reče 
Hinko smijući se. »Ha, što sam rekao!« 

Dječaci stupiše do prozora i gledahu za 
kukcem. U dalekom luku proleti on zrakom i ne¬ 
stane ga s one strane vrtne ograde. Uto se začuje 
iz pokrajne sobe slabi sušanj i djeca se okrenuše, 
da se vrate knjigama ... 

»Gle čuda!« prošapta Ivica prijatelju i pokaže 
rukom na tintarnicu. Iz tintarnice rasla je grančica, 
rasla očigledno i dosegla do stropa. 

»Mi snivamo«, reče Hinko i protare oči. 

»Ne, to je priča«, klicaše Ivica, »to je živa 
priča, a mi sudjelujemo u njoj«. 

Grančica je postajala veća i šira, puštala je 
grane, lišće i cvijeće. Stropa nestane, zidovi se 
razmakoše i mračna šuma okruživala je začuđene 

aječake, »Naprijed!« poviče Ivica i povuče sa 
sobom Hinka, koji se opirao, »Idemo ususret pu¬ 
stolovini.« 

Cvat ući grmovi otvoriše se sami i načiniše 
tako djeci put. Sunčane su se zrake lomile u granju 
drveća i bacale svijetle krugove na mahovinu i 
cvijeće raznih boja. Gore na krošnjama lepršale su 
ptice odjevene u šarena, pernata odijela, a srne i 
jeleni skakutali su veselo amo tamo. 

Kad su tako koracali, najednom se šuma ra¬ 
svijetlila, a kroz granje i stabalje činilo se kao 
odsjev vatre i Ivica šapne svom drugu: 

»Pustolovina je blizu.« 

Stupili su na neku čistinu, u sredini koje je 
stajalo jedno jedino drvo. Ali to ne bijaše obično 
1 ^ 1 °* bilo čudesno drvo, o kome je Ivica već 
toliko puta čuo: drvo sa zlatnim lišćem. Dječaci 
zastadoše od čuda. 

U taj čas izađe iz debla patuljak, velik 
kao trogodišnje dijete, ali nije imao široke glave 
niti velikih noga, kao kod potuljaka, već bijaše 
vitak i lijepa uzrasta. Imao [je zeleni ogrtač i zlatnu 
kacigu, pa su oba dječaka znala, da je to njihova 
zlatna mara. 

Patuljak pokroči nekoliko koraka i nakloni 
se. »Začarana kneginja čeka na svoga spasitelja«, 
reče on. »Koji će od vas poduzeti taj pothvat?« 

»Ja«, reče Ivica veselim glasom, Patuljak do¬ 
vede odmah jednoga konjica, koji bijaše bijel po¬ 
put mlijeka, a nosio je zlatnu ormu. 

»Ne čini toga Ivice!« opominjao je Hinko bo¬ 
jažljivo, ali Ivica je već sjedio u sedlu. Poput vjetra 
podigao se čarobni konj pa zabacivši glavu, da 
mu je griva lepršala, pojuri kroz šumu. Pred njima 
je kao vodič letjela jedna mala zlatna mara. Ivica 
se još jednom okrenuo i vidio svoga prijatelja, gdje 
stoji pod zlatnim drvetom, a onda mu nestade s 
vida i drveta i prijatelja. 

Bilo je to veselo jahanje. Ivica sjedaše u sedlu 
tako sigurno i udobno, kao na školskoj klupi. Kad 
se sjetio, da se još pred jedan sat znojio uz Kor- 
nelija Nepota i drhtao pred doktorom Batino vi¬ 
čem, morao se nasmijati. Od malenoga đaka u 
kratkom kaputiću postao je vitez s plaštem, ma- 
čem i zlatnim ostrugama. 


PJESMA 

Misli teške već me more 
Pitajući samu sebe; 

Tko si, gdje si, divni stvore? 

Mučno li je spoznat tebe! 

Tebe traže od početka 
Želeć’ druge žića slasti; 

Slava znaju da je r’jetka: 

Bar pred tvoje noge pasti. 

Da T se kriješ, ti carice, 

U moćnome ruhu blaga? 

Ili —• možda tvoje lice 

Sja, gdje vlada um ko snaga? 

Nisi I’ možda čari svoje 
U ljubavnom skrila gledu? . .. 

Ili tamo, gdjeno poje 
Majka pjesme malom čedu? 


Za neko vrijeme njegov konjic veselo zarza. 
Suma postade svjetlija. Još nekoliko skokova i 
konj se sa jahačem zaustavi pred krasnim dvorcem. 
Šarene zastave vijorile su se sa tornjeva, trublje 
i rogovi su trubili a na doksatu stajaše kneginjica, 
mašući bijelim rupcem. Ona je sasma nalikovala 
na susjedovu Ljerku, s kojom se vitez Ivica igrao, 
dok je bio još dječakom i dok je išao u školu, sa¬ 
mo ( je sada bila veća i tisuću puta ljepša. 

Ivica skoči sa sedla i požuri se zvečeći ostru¬ 
gama uz mramorne stepenice. Na vratima stajao je 
neki čovjek, valjda dvorski maršal kneginjice, koji 
se našemu Ivici činio vrlo (dobro poznat. 

A maršal ispruži ruku, uhvati viteza Ivicu za 
uho i poviče: 

»Zaspao je nevaljalac. Čekaj, ja ću te!« 

Tu nestade čarolije. Ivica sjedaše opet za sto¬ 
lom, pred njim su opet Kornelije Nepot i latinski 
rječnik, nasuprot sjedi Hinko i piše, da sve pero 
škripi, a kraj njega stoji doktor Batinović i gleda 
kroz naočale na pospanca. 

Kad je konačno došao čas slobode, pa kada 
su dječaci užinali u vrtu pod drvetom, ispripovjedi 
Ivica prijatelju, što je snivao. 

»loje zgodno«, reče Hinko, kad je Ivica svr 
šio, »to je uistinu čudnovato. Ta ja sam imao isti 
san! Jedino je svršetak drugačiji; kod mene nije 
bilo začaranoga dvorca«. 

» Pripovijedaj!« nukao ga Ivica. 

»Do zlatnoga drveta slaže se moj san s tvo¬ 
jim. Ti si uzjahao i otišao da oslobodiš knjeginjicu. 
Ja sam ostao, stresao drvo i napunio džepove 
zlatnim lišćem. Onda me je ludi doktor probudio, 
i svega je nestalo. 

»Hinko«, reče Ivica uvjerljivo i stisne prijatelju 
ruku, »kad dvojica isto sanjaju, onda im se san 
sigurno ispuni. Zapamti to!« 

Zatim su pojeli ostatak užine i otišli se igrati. 

Jesu li se ispunili sni dječaka? Jesu. Ivica po¬ 
stade pjesnik i jašio je na svom Pegazu kroz ze¬ 
lenu šumu priča. Hinko, koji je u snu stresao drvo 
i natrpao džepove zlatnim lišćem, bio je njegov 
nakladnik. 

S njemačkoga preveo: Hans Richter. 


SREĆI. 

Zašto tebe baš svi ljube 
Bez prestanka? Bez odmora 
Svi se žure, da te snube ... 

Misle: Sreća nać' se mora! 

Raznom smjeru razni hrle .. . 
Gdje tko misli, da si tamo; 

Pa kad mnogi već te grle 
Rasplineš se .. / to svi znamo! 
Što si takva nestašnica, 

Što ne staneš u svom hodu? 

Što ljepotu svoga lica 
Uskraćuješ ljudskom rodu? 

Srce moje često sniva: 

Ti ljepoto veličajna . . . 

. .. Cvjetni grimiz kako skriva 
Carstva tvoga vrata sjajna ... 


— 13 — 


A iza njih ti u sjaju 
Od svih ljudi si ljubljena .. . 
Ja u jednom čekam kraju 
Pred vratima —- uzbuđena. 
Ljudskih briga u odori, 
Ozebla na žića stazi... 
Kucam, da mi se otvori, 
Da me oko tvoje spazi! 
Od bojazni dršćem tuđe 
Hoćeš li me igda čuti. .. 
Takva čuvstva me probude, 
Srce mi se naglo smuti. 


NOĆ. 

Zemlja se ovila mrakom, 

Koprenom tananom, lakom, 

I zv'jezde izašle sjajne, 

Da priče pričaju bajne, 

A srcu beskrajno godi 
Lahor, što struji po vodi. 


Pa se pitam: što si, gdje si? 

Ovdje ili onkraj groba? 

Okrutnica kakva jesi: 

Od čovjeka činiš roba?! 

Pa ja ipak, Srećo moja, 

Tebi pjesmu evo skladam, 

Kazujuć’ ti čuvstva svoja, 

Dolasku se tvome nadam! 

Ma da znadem stalnost tvoju 
Ipak bih te htjela steći, 

Pa kad svršim u pokoju, 

Srećna bijah! ... mognem reći. 

Katica Agić. 


I tmina je spustila krila, 
A jato čarobnih vila 
Skakuće pjenama vala, 
Podnožjem sićušnih žala, 
Vrsima ponosnih gora 
I po dnu dubokog’ mora. 


Tihano titraju zv'jezde, 

Vile se igraju jezde 
I sve se sjaji i sl’jeva 
U himnu, što no ju pjeva 
Noć nebu, moru i svima .... 

Što lijepim se zanose snima. 

Dušan Burt (Split). 


PARIZ I PARIŽLIJE. 


Stranac se zapanji, kad prvi put dođe u Pariz. 
Čitav je grad silan i svaka je jedinica njegova 
silna, bila ona crkva, naučna zbirka, muzej ili 
privatna zgrada. Ljudi po ulicama vrve kao pčele 
za rojenja. Novajlija se ne može tako šale snaći. 
Od prijeke mu je nužde znanac, koji će ga voditi, 
i taj česta mora svoga gosta povući za rukav, 
osobito na raskršćima. Veliki je promet u Milanu 
tek blijeda slika prometa u Parizu, kao kad dođeš 
iz Zagreba u Varaždin. Stranac u prvi mah osjeća, 
kao da je izgubljen. Ali kad za dva tri dana uhvati 
glavnu okosnicu Pariza i upozna glavne smjerove 
nadzemne i podzemne električne željeznice, tje¬ 
skobe sve više nestaje. Znamenitosti i velike 
zbirke su pa Parizu pojedince razmještene po 
raznim gradskim dijelovima kao njihova središta, 
pa tako i one pridonose upoznavanju rasporeda 
grada. Kad je to stranac u glavnom upoznao, može 
se i sam kretati po gradu. 

Pariške su znamenitosti potanko opisane u 
svim jezicima, u glavnom su poznate i našoj na- 
obraženoj publici, kao i našim učenicima, pa ih 
stoga ne ću ovdje opisivati. Radije ću se zabaviti 
samim Parižlijama, o kojima se tako malo spo¬ 
minje, kad se govori o Parizu. U Francuskoj nije 
kao na pr. u Njemačkoj, gdje ima nekoliko poli¬ 
tičkih i kulturnih centara, kao Berlin, Dresden, 
Miinchen itd., gdje valja sva ova mjesta i njihovu 
okolinu upoznati, ako želiš dobiti cjelovitu sliku 


njemačkoga naroda i njegove kulture. Svaki naime 
dio Njemačke ima svoje vlastite oznake. U Fran- 
cuzkoj nije tako. U njoj je samo jedan centar: 
Pariz, gdje se skupilo sve, što francuski narod ima 
povjesnoga, umjetnoga, političkoga, socijalnoga od 
najstarijih vremena do danas. Pače i više! Nijesu 
se u Parizu skupile samo spomenute tečevine fran¬ 
cuskoga naroda, nego su se u njegovu stanovništvu 
slile sve duševne i tjelesne vlastitosti cijeloga na¬ 
roda. Kakav je Pariz, takva je i Francuska, kakvi 
Parižlije takvi su i drugi Francuzi, pak je s toga 
Parižlije promatrati osobito poučno. 

Koliko me zanimaju povijest i kulturne teče¬ 
vine nekoga naroda, toliko i njegov moderni narod. 
Naročito sam rado promatrao Parižlije i zato, jer 
nam ih postavljaju kao uzor finoće, susretljivosti, 
nježnosti u osjećaju te im se kao sukusu svih ljud¬ 
skih vrlina daje prvo mjesto među narodima ze¬ 
maljske kugle. Tako se i u školama o njima uči, 
da su »veliki i u ratu i u miru«. — Mnogi se za njih 
tako oduševljavaju, da neprestano naglasuju: Pa¬ 
riz, Francuz itd. isprsujući se time pred neupuće¬ 
nima, što su koje vrijeme u Parizu proživjeli. Sve 
je to mnogo vrijedilo prije, dok naši ljudi nijesu 
putovali po svijetu i dok je i Beč bio udaljen, a 
o udaljenosti se do Pariza mislilo kao danas do 
Amerike. Ali danas, kad ne samo inteligenti nego 
i radnici naši putuju po svoj Evropi i kad upoznaju 
redom svjetske države i velike narode, vide, 

da ipa'k nije na Francuzu i Parižliji sve samo čisto 
zlato, nego da ije odgoj njihove ćudi i značaja 
znatno urešen patvorenim dragim kamenjem, ko¬ 
jim se neizvježbano oko vara. 

Odgoj i ćud svakoga naroda jasno odsijeva iz 
izričaja ljubavi i mržnje, veselja i žalosti, vladanja 
prema stranima itd. Uzmemo li, da je Parižlija 
izričaj Francuza općeno, to bi već sam Monparnas 
bio slabi znak njihova odgoja. No ovdje ne ću 
samo 1 po tome suditi Parižlije, jer niskoga ženskog 
svijeta ima i drugdje, ako i ne ovakvoga. Ja ih 
na Monparnasu nijesam ni promatrao. Ali sam ih 
promatrao u pov jesnoj proslavi, kad su slavili 13., 
14. i 15. srnpja, dane razorenja bastile (1789. g.), 
što se slavi svake godine. Tem se zgodom dobro 
vidi, kakvi su Parižlije . .. Pred te je dane sav 
Pariz, osobito građanski Pariz, u žurbi. Kite se 
trgovi, ulice, kuće. Najvećma su zaposleni krčmari 
postavljajući pred krčmama stolove i tribine za 
glazbu, vješajući lampione i druge uresne svjetiljke. 
Ta pred krčmama će pariški puk slaviti svoje 
oslobođenje pijući, plešući i galameći cijele tri 
noći... Stranac je vrlo ljubopitan, čim će još osim 
ovih materijalnosti pariški puk pokazati zahvalu 
svojim pređima za takvo djelo, kakvo je razoremje 
bastije! Ja sam očekivao veličajnu manifestaciju! 
Ta, spomen na razoremje bastije, elektrizira sve 
protivnike silovitosti, pa kako ne će francuski na¬ 
rod, a ponajvećma Parižlije? — Veselio sam se, što 
ću biti učesnikom proslave neuporedivoga doga¬ 
đaja, koji je skrenuo smjernice Evropi i svijetu. 
Slava je počela 13. srpnja naveče i proslijedila 
kroz cijelu noć. Tako je bilo 14. i 15. srpnja. 

Oko devet sati mašta gužva po svim ulicama, 
osobito oko malih gostiona i krčama, pred kojima 
zasjaše lampioni i udariše glazbe. Prolaznici su za¬ 
plesali pred krčmom, gdje bi ih glazba zatekla. 
Tada su obređivali od krčme do krčme .. . Slijedio 
sam ih sve u nadi, da ću i što drugo vidjeti, osim 
vina i plesa. Ali uzalud! Svuda samo glazbe i ne¬ 
obuzdani, raspojasani plesovi! A glazba je bila 
takva, da doista nijesam vjerovao, da ju slušam u 
Parizu! Veliki je bubanj udarao, mjedeni su tanjuri 
zvečali, ručne harmonike cvilile. Jači je »kor« 
pratila još i gitara. .. Koliko su milozvučnije i 
skladnije naše tamburice, pa i guđenje po našim 
zagorskim i prigorskim selima, gdje »bajs« vodi 
glavnu ariju. Naši cigani izvode glazbeno biserje 
prema bezosjećajnom udaranju pariških tih »or¬ 
kestara«. — Sluge iz podruma u bijelim pregačama 
udarale su u bubanj, konobari razvlačili harmonike 
i tako dalje. Gdje se nije našla druga »odvažna« 
ženska, da otvori ples, zapala je čast debelu i 
bezukusnu krčmarevu kuharicu. O vladanju ne ću 
ni govoriti! Sve sam do u kasnu noć obilazio te 
plesove, pak sam svuda vidio isto, a nigdje što 
otmjenije! Moj mi je vodič, koji potanko Pariz 
poznaje i već po četvrti puta gledao tu proslavu, 
rekao, da se danas tako slavi posvuda u Parizu! 
Ne bih nikada i nikome vjerovao, da se Parižlije 
općeno mogu ovako neukusno veseliti. Doista je 
bilo daleko od otmjenosti. .. Ozlojeđen vraćao 
sam se u stan poslije tih proslava i žalio za iz¬ 
gubljenim noćima. Primijetio sam, da se ta pro¬ 
slava izrodila u krčmarske poslove, što je i moj 
vodič potvrdio. Pučanstvo se oko tri i četiri sata 


izjutra vraćalo kući bučeći po svima i najmanjim 
ulicama Pariza. Ne razumijem ljude, koji su vidjeli 
tu slavu, da mogu govoriti o općenoj otmjenosti 
Parižlija. 

Službeni je Pariz slavio razorenje bastije 14. 
srpnja običnom vojnom smotrom, kojoj su pribivali 
civilni i vojni predstavnici Francuske. 

Francuzi, kako je poznato, imaju svoju veliku 
glazbenu školu i vlastitih velikih skladatelja. Ali 
se utjecaj te glazbe ne zapaža na pučanstvu Pariza, 
kako se to vidi na puku velikih gradova drugih 
naroda. U Parizu nijesam vidio ni t. zv. »plac- 
muzike« kao po njemačkim, talijanskim i našim 
gradovima. Pače su se posjetnici na izložbi 1925. 
god. morali zadovoljiti velikim bubnjevima i »ver- 
glecima« pred raznim zabavnim barakama kao kod 
nas na sajmovima u našim malim mjestima. Vojne 
glazbe, koje su udarale pred svojim odjelima na 
velikoj smotri, daleko su za našim i današnjim 
vojnim kapelama, premda znatno zaostaju za pre- 
đašnjima. Sve me je to neugodno iznenadilo. 

Parižlija nije baš otmjen ni prema strancu. 
Možda je tko to bolje iskusio, ja nijesam! Susret¬ 
ljivost se Parižlija ne može usporediti s onom na pr. 
u Beču, Miinchenu, pa i u Italiji. Stranac obično 
mora u gostionice. Kulturni svijet budno bdije, da 
gostioničari ili njihovo osoblje ne čini nepogoda 
strancu. U Parizu pak može stranac doživjeti dosta 
nezgoda, osobito ako nije vješt francuskomu jeziku, 
jer pučanstvo ne samo, da nije susretljivo, nego 
često vidi u svakom strancu pobijeđenoga Nijemca, 
kome smije svakom zgodom pokazati svoju po¬ 
bjedničku premoć. Na putu je do Pariza neki ko¬ 
lodvorski poslužitelj u D. vikao za mnom neke 
pokliče, slične njemačkima i zaračunao mi punjenu 
žemičku, kao da sam naručio večeru. Konobar u 
Parizu noseći mi vino izrugivao mi se iza leđa 
pred gostima riječima »nohaglaz« (noch ein Glas) 
i prigovarao mi, da sam zatajio neku narudžbu. 
Nekom se mome znancu već prvi dan u Parizu 
desilo, da mu je gospodarica panziona naveče do¬ 
bacila, nije li možda »zabunom« odnio banku od 
sto franaka, koja je tobože ležala na stolu, kad je 
on unaprijed račun plaćao, jer da joj upravo od 
tada fali ta banka, a služavka da ju nije nikako 
uzela. Ovakve su upadice na dnevnom redu. 
Oblast je napokon morala postaviti posebne poli- 
ciste sa oznakom »spricht deutsch«, jer su putnici 
iz Njemačke i svi drugi, koji ne znaju francuski, 
bili bez pomoći u ovakvim zgodama. 

Parižlije — kako rekoh — znadu obično samo 
svoij jezik. Ne razumiju ni talijanski, a nekmoli 
njemački ili koji drugi jezik. U talijanskim grado¬ 
vima razumije malone svaki inteligenat ili javna 
osoba dostatno njemački a u Njemačkoj francuski 
i engleski. U velikim gradovima drugih država, 
kamo se navraćaju stranci, u javnom će se lokalu 
odmah pobrinuti, da se tko nađe, da olakša spo¬ 
razum. U Parizu toga općeno nema, osim možda 
za Engleze i Američane, koji mnogo troše radi 
svoje dobre valute. Neka nitko običan ne računa, 
da će si u Parizu pomoći kojim drugim svjetskim 
jezikom, nego neka se pobrine za pouzdana 
znanca, koji poznaje Pariz i jezik, jer će inače 
slabo proći. Istina, putniku se dosta toga dešava 
i u Italiji, osobito južnoj, ali je ipak s Talijanima 

lakše, jer on ne traži, da ga smatraš prvim gentle- 
manom svijeta. Talijan se smije, ako mu uspije, 
da te nasamari, ali se ne srdi, kažeš li mu lopov, 
ako ne uspije . .. Sve lorvo pokazuje ćud i odgoj 
naroda. 

Parižlije se također neukusno izrugivaju drugima 
a osobito Nijemcima poslije rata. Na Monparnasu 
su mnogi vrtuljci, čarobnjačke i akrobatske kući¬ 
ce, streljane, u kojima se od zabave gađa na smi¬ 
ješne likove itd. Među karikaturama ima najviše 
»M/ihla, Sepla, Jergla« i drugih imena Nijemaca. 
Prirodno, da svaki Parižlija najmilije gađa u Ni¬ 
jemca, pa kad pogodi, posmatrači se smiju i po- 
rugljivo primjećuju. — Na drugom su opet mjestu 
svrstane lutkice francuskih i njemačkih konjanika 
Kad se stroj navine, jašu one naokolo i bore se 
sabljicama. Dakako, francuski konjanik uvijek 
Nijemcu raskoli glasu, a publika se pobjedonosno 
smije. Tako to ide redom na zabavištima. Stranci, 
koji nijesu ni Nijemci ni Francuzi, sve to gledaju 
i žale nepravilni odgoj puka, pak im se pričinja, 
da se pobjednik nekako boji pobijeđenoga . .. 
Uvjeren sam, da se slavenski svijet ne bi nikome 
ovako javno izrugivao, jer finije osjeća, a german¬ 
ski ne bi to od svoga ponosa činio. 

Doista se strancu ne može mnogo toga svi¬ 
đati. Mnogo se toga od Parižlija ne podudara sa 
razglašenom njihovom vanjskom i nutarnjom otmje- 


nošću, te i nehotice spoznajemo, da oni nijesu 
ništa viši od građana drugih gradova i naroda. 

Kad su još nedavno strani putopisci opisivali 
tuđe narode, spominjali su također i njihove po¬ 
greške, da bude opis vjerniji. Pače mnogi nijesu 
opraštali ni vlastitomu narodu, te su mu isticali 
zle navike. 0 Francuzima začudo toga nijesu prije 
činili, kao da su oni savršeni. Osobito su naši 
putopisci izbrajali o njima uobičajene pohvale. Da, 
Parižlije su bili sretni sve do pred svjetski rat, 
jer su ljudi gledali u njima samo dobro, no posli c 
rata tim se svijet više približio i uporedio ih s dru¬ 
gima. Tada se vidjelo, da dobrih svojstava ima i 
u drugih građana, još i više nego u njih. 

Nitko pametan ne može poreći, da se u Pa¬ 
rizu nije prikupilo neizmjerno mnogo naučnih, 
umjetničkih, građevnih, uopće kulturnih ustanova, 
što ih je dosad čovječja umna i fizička snaga stvo¬ 
rila. Svaki se tome klanja. Ali ipak ne bi zato 
nitko smio dopustiti, da ga to tako zaslijepi, te 
ne bi vidio ljude, osobito današnje ljude. Objekti¬ 
van posmatrač mora znati razlikovati prošlost od 
sadašnjice. Kod Talijana, Nijemaca, pa i drugih na¬ 
roda to se točno provodi, pa zašto se ne bi i kod 
Francuza, kad o njima govorimo i pišemo, imajući 
pred očima onu staru: »qui bene distinguit, bene 
docet« (tko dobro razlikuje, dobro uči) . . . 

Viator. 


VAE VICTIS. 


Rim opkoljen je vojskom tuđih lica, 

Izići ne mos, baš da si i ptica. 

Da I’ moguće je? Pravo V vide oči? 

Gal divlji ko pobjeditelj se koči! 

Zar Rim je satrt? — Nema Rima! — vele 
Ti starci tu, što mr’jet’ u gradu žele. 

To udar težak bješe rimskom rodu: 

Tek zlatom spasit’ grad svoj i slobodu! 

* Vae victis = Jao pobijeđenima! 


I rane kad će preboljeti ove, 

On znat će dan, što crnim ga prozove! 
Kad Rim razori galska ruka kleta 
I spali ga kad — gospodara sv'jeta! 

čuj, orle gordi, što s' nad Rimom viješ, 

Da 1’ znaš još sad za rimski »ater dies«?** 
»Vae victis!« — kliknu galski vođa ljuti. 
Pobjednik zbori; pob’j edeni šuti. 

Mladi pisac« 

** Ater dies — crni dan. 






— 16 


LISTAK 


MISLI VELIKIH LJUDI. 

»Nije dragocjena nagrada već rad. Ra¬ 
diš li i učiš samo zato, da ubireš plodove 
truda svoga, težak će ti biti rad tvoj; ali 
ako rad svoj voliš, naći ćeš i sam u tome 
nagradu svoj u«. 

L. N. Tolstoj, veliki ruski pi¬ 
sac i mislilac (1828.—1910.), 

»Koristi kad nen^a i sitna probitka, 

Ni prijateljstvu nema dugoga žitka«. 

F. v. Logau, njemački pjesnik 
epigrama (1604.—1655.). 

-lj- 

DRUGA SMOTRA HRVATSKIH SELJAČKIH PJEVAČKIH 
DRUŠTAVA. 

Tiko je dne 21. svibnja o. g. bio u Zagrebu, mogao je 
vidjeti neobično lijepu i slikovitu povorku hrvatskih seljač¬ 
kih pjevačkih društava, koja su toga dana održala svoju 
drugu smotru. 

Na čelu povorke išla je fanfara »Hrvatskoga Sokola« 
sa nekoliko vodova sokolaŠa, u sredini stupala je druga 
fanfara, dok je povorku zatvarao konjanički odio hrvatskih 
sokolova. 

U isto vrijeme sa smotrom selj. pjevačkih društava ibila 
je priređena i izložba seljačkih radova u »Zagrebačkom 
Zboru«; izložba, kojom bi se mogli ponositi najveći i naj¬ 
napredniji narodi, kao što su Englezi, Francuzi ili Nijemci, 

U vezivu je naš narod doista umjetnik u potpunom 
smisllu riječi. Opisati se to ne da, to treba vidjeti. Čovjek ne 
zna, čemu bi se više divio, da li ukusu ili izradbi, bujnim 
bojama ili ornamentici. Najskupocjenija tvornička roba u 
svili i kadiifi ne može se niti izdaleka usporediti s tim radom 
naše marne seljakinje vezilje i seljaka tkalca. Sve su to 
ljudi samouki, koji uz težak poljski i kućni rad nađu za 
zimskih večeri toliko vremena, da stvore djela neprocjenive 
vrijednosti. 

Bilo je tu izloženo i muških ručnih radova: košara naj- 
različitijih oblika, kuhinjskoga pribora, posuđa, kolica, 
igračaka, ukrasa za kuću itd; jedan seljak samouk izradio 
je upravo majstorski (tkalački) razboj, drugi malu seosku 
kućicu i dr. 

Naš narod je bez sumnje vrlo nadaren i pokazuje osobit 
smisao za sve, što je lijepo, i volju za rad. Sve te ruko¬ 
tvorine proizašle su iz nutarnje duševne potrebe. Naš se 
seljak ne zadovoljava *tek time, da ima krov nad glavom, 
nešto ruha na sebi i kruha u kući, već on ima potrebu, da 
to ruho bude po mogućnosti i lijepo, slikovito i gizdavo; 
on voli svoju pjesmu i svoju tamburicu, uopće sve, što može 
iole poljepšati i zasladiti inače mukotrpan mu život. I zato 
on ulaže toliko truda upravo u vezivo i druge ručne radove, 
koji svjedoče o njegovoj nadarenosti i bujnoj mašti. 

iDa donekle barem upoznamo naše čitaoce s narodnom 
nošnjom i narodnim vezivom, donosimo tri slike sa ove nada 
sve uspjele smotre hrvatskih seljačkih pjevačkih društava. 


»TJEDAN ŠTEDNJE«. 

(3. VII.—10. VII.) 

»Čuvaj bijele novce za crne dane«. 
Glasilo hrvatskoga kulturnog društva »Napredak« u Sa¬ 
rajevu donijelo je u 10. broju za srpanj mjesec niz poučnih 
članaka o Štednji. 


Da upozorimo naše čitatelje, od kolikoga je značenja 
štednja ne samo za pojedinca nego i za čitav narod, dono¬ 
simo nekoliko izvadaka iz spomenutoga 10. broja »Napretka«. 

O »značenju nacionalne štednje« veli dr. Josip Andrić, 
ravnatelj podružnice Hrv. polj. banke u Sarajevu, ovo: 

»Prije više godina boravio sam u Švajcarskoj između 
ostaloga i radi toga, da proučavam privredne životne pri¬ 
like tamošnjega težačkog svijeta. Švajcarski težak je u glav¬ 
nom mali i osrednji posjednik — većih posjednika uopće 
nema —, dakle posve su slične prilike kao i kod nas u 
Bosni i Hercegovini. Ali premda od naravi bistar, ipak je 
naš seljak siromašan, neuk, na niskom stupnju kulture, pri¬ 
vredno slab, te prema tome slabo cijenjen, dok su švajcarski 
seljaci 9 reda imućni, na visokom stupnju kulture, socijalne 
najodlučniji faktor, ugledni i visoko cijenjeni, i ako od naravi 
nijesu nimalo nadareniji od našega seljaka. U razgovoru 
reče mi jedan švajcarski seljak: Ovo, što mi zemljodjelci 
imamo, nijesmo stekli od prihoda našega gospodarstva — 
ovi su neznatni prema uloženom obrtnom kapitalu, radnoj 
snazi i vrijednosti nekretnina i živoga i mrtvoga inventara, 
jer poljoprivreda nosi od svih privrednih grana najmanju 
rentu — nego u prvom redu potječe naš imetak od 
št e d n j e«. 

Tako govori švajcarski seljak, koji je iskustvom došao 
do takvoga uvjerenja, a ima neograničeno povjerenje u 
banku, kojoj daje svoj novac na ukamaćenje. Što pak znači, 
kad narod nema povjerenja u svoje banke, vidi se iz pri¬ 
mjera, što ga navodi isti pisac: 

»Najbolji a nedavni primjer za ovo pružila nam je 
Francuska prigodom posljednje krize njezinoga franka, koja 
nam je svima još u pameti. Franak je francuski stao kata¬ 
strofalno padati i izgledalo je, da je neizbježiv državni ban¬ 
krot u Francuskoj. Ali čim je došla na upravu Francuske 
vlada, u koju je francuski narod dobio povjerenje, i kad su 
ulagači uvidjeli, da im ta vlada u punoj mjeri štiti interese, 
povratili su svoje uštede na njihovo prijašnje mjesto, pre¬ 
stala je navala za tuđim valutama, te je k.iza odmah jenjala 
i ubrzo posve minula. Treba naročito istaći, da je francuski 
narod poznat kao jedan od najštedljivijih naroda na svijetu«. 

Kako je kod nas Hrvata sa štednjom, o tom među 
ostalim kaže glavni ravnatelj Prve hrv. štedionice u Za¬ 
grebu Milivoj Crnadak u svom članku »Štednja kao na¬ 
cionalna nužda Hrvata« ovo: 

»Kod nas Hrvata, kraj svih onih odličnih svojstava 
našega naroda moramo žalibože priznati, da kod znatne 
većine svih nas postoji ipak donekle prelahko shvaćanje 
života, te da većina našega naroda ne štedi onako, kako bi 
mogla, već živi preko svojih prilika i troši za život više 
nego li bi pojedinac po svom dohotku mogao i smio trošiti. 

U tom smjeru možemo si uzeti primjer na našoj slo¬ 
venskoj braći, koji sasvim ispravno važnosti štednje po¬ 
svećuju kud i kamo mnogo veću pažnju i koji za život 
daleko manje troše, nego li mi Hrvati. 

Kod širokih slojeva našega seljačkog pučanstva po¬ 
stoji joŠte uvijek u velikoj mjeri zla navika čuvanja ušte¬ 
đenih novaca kod svojih domova, a da ih ne ulažu plodo¬ 
nosno kod raznih štednih ustanova, koje pružaju dovoljno 
jamstvo i sigurnost, kao Što je to slučaj kod naprednijih 
naroda, a ovo Čuvanje uŠtednja seljaka kod svoje kuće šte- 
tuje u prvom redu same seljake, neracionalne štediše, a 
također u velike narodnu privredu time, što priječi daljnje 


— 17 — 


potrebno kolanje novca dotično umanjuje opticaj novčanica, 
te time pridonosi poskupljenju kamatnjaka za potrebe pri¬ 
vrede«. 

Budući da je štednja od tolikoga značenja i za poje¬ 
dinca i za Čitav narod, treba nastojati, da se i naš narod 
privikne na štednju. Kako će se to najlaglje postići, o tom 
govori u svom članku direktor preparandije u Sarajevu 
Mijo Vučak: 

»Prije blizu Četiri godine osnovala je Središnja Uprava 
Napretka Napretkovu Zadrugu, kojoj valja začetke tražiti u 
jednoj našoj težnji starijega datuma, koja je u propagiranju 
i organiziranju štednje među Hrvatima tražila zadovoljenje 
jedne naše velike nacionalne, kulturne potrebe. 

Da naš rad na propagiranju i organiziranju štednje 
donese što bolje rezultate, da poprimi što jače moralno i 
nacionalno-odgojno značenje, uvodimo t. zv. »tjedan 
š t e đ n j e«. 

Na međunarodnom kongresu štedionica u Milanu 1924. 
zaključeno je od predstavnika oko 500 Štedionica, da se u 
buduće dan 51. listopada svake godine proslavi kao inter¬ 
nacionalni »svjetski dan štednje«. 

Na taj se dan u velikom broju država Evrope vrši 
svestrana propaganda za štednju. Po prvi puta se održavao 
»svjetski dan štednje« u Evropi godine 1925. U Americi je 
već unatrag mnogo godina uveden »tjedan štednje«. 
U to vrijeme u prvom redu štedionice provode živu agi¬ 
taciju za dobivanje novih novčanih uloga i predobivanje 
novih ulagača. Tako se na pr. na prvi dan štednje u Au¬ 
striji u djelokrugu samo jedne štedionice prijavila 953 nova 
ulagača i zatražene su 463 kašice za štednju. Dan štednje 
je ovdje učinio, da su ulošci u štedionicama u godini 1925. 
prema visini uložaka u 1924. porasli za 199,000.000 zlatnih 
kruna, a u narednoj 1926. godini opet za novih 84,000.000 
zl. kruna. Ovakovi uspjesi u nacionalnom gospodarstvu jedne 
države i jednoga naroda znače svakako vrlo mnogo. Ne¬ 
davno smo opet mogli čitati u novinama, kakove je sjajne 
rezultate imala u Čehoslovačkoj samo propaganda štednje 
među školskom omladinom. 

NaŠ »tjedan štednje« (3. VII.—10. VII. u godini) bit će 
donekle oponašanje ovoga »svjetskog dana štednje« ili ame¬ 
ričkoga »tjedna štednje«, ali samo donekle. U bitnosti je 
ipak znatna razlika. Vani su štedionice išle u glavnom za 
materijalnom svrhom štednje. Kod nas će »tjedan štednje« 
imati dublje značenje. Moralni je momenat u našem radu 
kud i kamo jači od materijalnoga. Mi u našem radu niti 
smo se oslanjali niti ćemo se u buduće oslanjati na onaj 
maleni postotak naših imućnijih ljudi, koji, eventualno imadu 
i zaŠteđenoga novca. Mi na njihove uloške mnogo ne raču¬ 
namo. Rijetko oni imadu smisla i razumijevanja za ovakav 
rad, kao Što je ovaj naš. 

Mi težimo za tim, da na štednju priviknemo maloga 
našega Čovjeka, koji jedva može da spaja kraj s krajem, 
koji tvrdi, da ne može šteđiti, a takovih je kod nas 95%. 
Za nas više vrijedi, ako nam nekoliko stotina ovakovih 
ljudi za nekoliko godina uštedi 500.000 dinara, nego ako 
nam desetak bogataša odmah ulože svotu od 1,000.000 di¬ 
nara. Ovim je sve rečeno. 

Prvi smo mi među Hrvatima uzeli propagiranje i orga¬ 
niziranje štednje kao strogo nacionalno-odgojni zadatak, 
stvorivši za provođenje ovakovoga zadatka posebnu usta¬ 
novu. Mi prvi počinjemo sa danima štednje i ja sam uvjeren, 
da će »tjedan štednje« u našem nacionalnom životu trajno 
zadržati svoje naročito značenje. 

»Tjedan š t e di n ij e« zn a č i t će svake godine 
nov poziv na štednju svima -onima, koji još 


ne prist upiše u kolo narodnih štediša; 
»tjedan štednje« bit će ujedno vrijeme obra¬ 
čuna o postignu 4 im rezultatim a«. 

Donijeli smo ove izvatke iz »Napretka«, da njima 
upozorimo naše mlade čitatelje na veliko značenje štednje, 
kako bi već početkom ove školske godine započeli gospo¬ 
darstveno postupati u svojim pa bilo i sitnim izdacima. Pri 
tom ne treba ići do škrtosti, ali -svakako valja prije raz¬ 
misliti, nego izbacimo novac radi bilo već kakve nepotrebne 
stvari, bez koje bismo lako mogli biti. Dobro je staviti sebi 
za zadaću, da ćemo svaki mjesec metnuti neku svoticu na 
stranu. Kako li je ugodno, kad čovjek ima makar i neznatnu 
pričuvu, da u slučaju potrebe ne mora uznemirivati svoje 
znance ili rođake! Radeći pak ovako pribavljamo /sebi po¬ 
vjerenje drugih ljudi. Tom sitnom štednjom ne ćemo doduše 
postati glavničari, ali u nama će se jačati svijest samostal¬ 
nosti. Mi ćemo makar i sitnim prinosima moći poduprijeti 
opću stvar, ikad ustreba. 

Uzmimo samo primjera radi! Svaki pa i siromašniji 
đak može godišnje da uštedi do sto dinara, gdjekoji i znatno 
više. Znači, da će koncem školske godine novčana snaga 
jednoga razreda sa trideset učenika odgovarati najmanje 
svoti od tri tisuće dinara i više, odnosno za osam godina do 
trideset tisuća dinara. Uzmimo samo deset srednjih zavoda, 
u kojima su učenici u svojim udruženjima moralno vezani 
na ovakvu sitnu Štednju, raspolagat će nakon osme godine 
sa svotom od trista tisuća dinara. Ovakva bi se svota pri¬ 
kupila samo u nekoliko zavoda ne uračunavši kamata i 
kamata od kamata. To je lijepa glavnica, s kojom se već 
nešto može poduzeti, ako su učenici ulagali svoje sitne 
uštednje na zajedničku knjižicu. Ovo zajedničko ulaganje 
imade veliku prednost pred pojedinačnim ulaganjem; premda 
već i u ovom smislu pojedinačne Štednje makar i neusredo- 
točen novac znači neizmjerno mnogo naprama takvomu 
stanju, gdje ne samo da nije ništa ušteđeno, nego imade šta- 
više i duga. Pomislimo, da ovako radi, pa bilo i sitnijim 
uštednjama, čitav narod! 

Da nam tolika narodna snaga ne propada, koja se, da 
tako kažemo, može šale prikupljati i jačati, osnovala je 
središnja uprava hrvat, kultur. društva »Napredak«: »N a- 
pret'kovu Zadrugu za osiguranje, štednju i 
p r i v r e d u z. s o. j. u Sarajevu« odabravši prvi tjedan 
mjeseca srpnja (3. VII.—10. VII.) kao »tjedan štednje«. 

Mi ćemo se prilikom opet osvrnuti na to pitanje. 

Pokušajmo dakle i počnimo sa sitnom štednjom te 
držimo svagda na pameti onu narodnu: »U r a d i š e svega 
biše, u štediše još i više!« B. 

UČENICI U OGLEDALU SVOJIH PISMENIH RADNJA. 

Ponavljanje istih riječi. 

Hoćemo li pisati kraće a pametne rečenice, čuvat 
ćemo se, da se naše pisanje ne doimlje čitaoca onako, kako 
se doimlje razgovor bake Mande i bake Klare, kada ne¬ 
prestano upotrebljavaju iste riječi na pr. »pa onda... pa 
onda ...« ili »kaže ... veli« ... »veli ... kaže«. Ako ovako 
pištmo, smijat će se čitalac našoij primitivnosti, a može se 
čitalac čitajući neprestano iste riječi' i zbuniti, pa ne će 
moći pratiti našu misao. Kod toga čitalac ima prilike, da 
stvara i sud o našem duševnom razvitku. 

Mali prvoškolac ne zna još tako vješto upotrebljavati 
zavisnih rečenica, on rado pripovijeda u usporednima. Kako 
je osim toga prvoškolac još tjelesno slab i nerazvijen, tako 
i prtvoškolčeve misli trebaju uporište, pa se zato hvata za 
jednu riječ i o nju mu se misli upiru. Evo primjera: »Ali zec 
za to i ne haje, treba malo pospavati, a malo popasti, a 

mailo opet prisluškivati, a kornjača neka ide, a ona se upela, 
pa se žuri«. 

Drugi opet mali »pisac« pripovijeda ovako: 

Vrač. 

U nekom je društvu bio jedan tat i u društvu je uvijek 
nestajalo stvari i oni drugi su zamolili vrača, neka im nađe 
toga tata i vrač uzme pijetla i metne ga pod rešeto, namaže 
pijetla čađom i reče, neka svi pristupe k pijetlu i neka ga 
se dotaknu i kad se dotakne kradljivac, onda će pijetao 
zakukuriknuti. 

Doista je dosadan način, kako pripovijeda pišući za¬ 
daću treći prvoškolac: 

»Jednom je došao jedan soldat u jednu kuću k jednoj 
domaćici, pa je zaište nešto za jelo«. 

»No to je osebina dječjega stila i mi to čitamo s nekim 
razumijevanjem, adi divimo se od čuda, kada i osmoškolac 
piše .na pr. ovako: 

»Stanovnici »pojedinih krajeva, u kojima je na primjer 
jednaka klima, ili u kraju, koji protječe ista rijeka, ili oko 
kojega se nalazi isto more, udružuju se u jednu zajednicu, 
koja ije sada već puno veća nego isprva ona, koju je po¬ 
jedinac sa svojim susjedom sklopio«. 

Neki šestoškolac piše u zadaći: »Naš narod ima toliko 
lijepih poslovica kao malo koji narod, te vidimo, da naš 
narod ne zaostaje u tome ni za kojim narodom«. Drugi pak 
također šestoškolac napisao je ovo: »Ali kod čitanja knjiga 
moramo paziti, kakove knjige čitamo, jer imade knjiga, koje 
loše »djeluju na dušu čovječju, pa se moramo čuvati taki'h 
knjiga«. 

Učenica VI. razr. pišući o čitanju knjiga s ostalim 
pogreškama u svojoj zadaći ovako pripovijeda: »Svaki 
čovjek malo naobražen, ako čita knjige, će vidjeti da je to 
čovjeku »duševna hrana i čovjek se još više usavrši u znanju. 
Skoro svaki čovjek voli knjige čitati. ..« 

Događa se, da ovako piše i po koji stariji kao na pr. 
jedan novinski izvjestitelj, koga ipak ne može ispričati ni 
novinarska žurba, ako o dnevnim događajima ovako izvješ¬ 
ćuje: »Usljeđi(!) žege, koja je vladala zadnjih dana, zapalio 
se osjetljiviji materijal i rasvjetne rakete, koje su prouzročile 
požar barake, koji se je strelovitom brzinom raširio i na 
ostale objekte, koji su uz groznu eksploziju odletili u zrak«. 

Ovamo pripada i tako zvano »dakanje«, koje je u 
istočnim krajevima našega naroda razumljivo zbog utjecaja 
bugarskoga jezika, u kom prezent s veznikom »da« za¬ 
mjenjuje infinitiv. No ipak nije potrebno kod nas pisati 
ovako, kako piše neki sedmoškolac: »Kakogod čovjek pazi 
na razvitak svoga tijela i nastoji da podmiri sve svoje po¬ 
trebe, isto tako mora da nastoji da sebi pribavi duševne 
hrane, da oplemeni svoju dušu, da razvije svoj razum«. 

Ovakova su suvišna ponavljanja u pismenoj radnji ili 
zbog »duševne nerazvitosti ili pak zbog neke poremećenosti, 
koja se napose javlja u prevelikoj žurbi. No kada smo već 
spomenuli ponavljanje u pisanju, ne treba misliti, da ga 
nema u umjetnosti uopće pa i u umjetnom pjesničkom stilu, 
ali za to mora biti osobit uzrok, neko osobito duševno 
stanje na pr. uzbuđenosti, srdžbe, prevelikoga veselja, izne¬ 
nađenja i t. d. Kada smo dakle i to spomenuli, bit će za¬ 
nimljivo, ako se i kod ove pojave malo zaustavimo. 

Ponavljanje mora imati svoj uzrok. Ponavljanje čitavih 
taktova u glazbenom djelu ili na pr. ponavljanje linija i si. 
u arhitekturi, uopće ponavljanje dekorativnih motiva ima 
svoju osobitu svrhu, da se čitav sastav (kompozicija) sveže 
u skladnu cjelinu. Ponavljanje ima dakle svoju svrhu u 
formalnom prikazivanju ljepote. Ponavljanje u pjesništvu i u 


književnim proizvodima uopće kao i u govorništvu ima i 
psihički razlog, da se ponovljena naime riječ što jače dojmi. 
(Nastavit će se) 

Corrector. 


»H. S. D. MLADOST«*) 

Kao svake godine, održana je i ljetos glavna skupština 
H. S. D. »Mladost« dne 8. V. o. g. 

U prisuću 80-torice članica i članova sa pravom gla¬ 
sa (t. j. učenica i učenika od I.—VIII. razreda srednjih 
učilišta) otvorio je predsjednik Vilko Lener skupštinu. U 
svom pozdravnom govoru istakao je veliki rad i napredak 
»Mladosti« kroz posljednje 4 godine. 

Iza predsjednikova govora čitali su se izvještaji. Iz iz¬ 
vještaja tajnika I. Krsnika vidi se veliki brojčani napredak 
društva. Ima oko 750 redovitih i oko 50 izvanrednih članova 
na svim srednjim zavodima u Zagrebu. S pravom se može 
reći, da je »Mladost« najveće srednjoškolsko i jedino hrvat¬ 
sko društvo u državi. 

»Mladost je ove godine priredila 12 javnih priredaba, 
na kojima se broj posjetilaca kretao izmedju 50 i 1000. Na¬ 
ročito je uspio Koncert s plesom održan 5. II. 1927., na 
kojem je mnogo pridonio uspjehu odlični Studio G. D. I 
s vrlo dobro otpjevanim hrvatskim pjesmama. 

Blagajnik Futivić ističe veliki promet, koji je dobro 
uspio racionalnim upravljanjem novca. 

Zatim izvještava knjižničar Dravinac o knjižnici. Knji¬ 
ga ima 750. Iza toga izvještava o radu kino-sekcije. Bilo je 
svega kino-predstava u raznim kinematografima, na kojima 
se broj posjetnika kretao oko 1000. 

Ostali izvještaji, preostalih sekcija primaju se jedno¬ 
glasno na znanje. 

(Predsjednikom je izabran Krsnik, te se zahvaljuje na 
izboru obećavši, da će nastaviti marljivo radom i nasto ali 
da »Mladost« što više podigne. 

U »eventualijama« dano je članicama pravo glasa i 
izabran je kol. Vilko Lener začasnim predsjednikom. 

Poslije skupštine primila je »Mladost« mnogo čestitaka 
đaka, raznih društava i t. d., na kojima se ovim putem 
najsrdačnije zahvaljuje. 

MiJan Novosel. . 

*) Ovaj je izvještaj zakasnio za 10. br. proš. god. pa 
ga piropćujemo sada. (Ur.). 

O UMIJEĆU INDIJSKIH FAKIRA. 

Fakirima se zovu muslimanski 1 derviši (samostanci) i 
osobito nemuslimanski pokornici (y o g i) u Indiji. Yogima 
sc zovu, jer su pristalice filozofskoga sistema y oga. Oni 
su odani duhovnom, pobožnom i asketskom životu, a na 
glasu kao čarobnjaci, bajači i opsjenari (magioničari). 

Riječ f a k i r arapskoga je podrijetla i znači siromah; 
plural joj glasi fukara i znači siromaš, sirotinja, 
pa je u tom značenju poznata i kod nas Hrvata. 

O umijeću indijskih fakira pričaju se prava čudesa. 
Slušajući za fakirske vještine ne znaš pravo, jesu li to iz¬ 
mišljotine besposlenih ljudi ili su to zbilja djela velike 
opsjenarske majstorije. 

Od čudesa, što ih pripisuju fakirima, spomenut ćemo 
samo tri. 

Fakir naloži vatru, pa kad se vatra raZbukti, on pro¬ 
lazi kroz nju amo tamo, i ne bude mu ništa. Ako koji od 
gledalaca ili koja od gledačica ima srca, pa pođe s fa'kirom 
kroz vatru, i njima se ne će ništa dogoditi. 

Ova umještina još nije dovoljno utvrđena, pa ćemo se 
tu držati riječi našega fra Andrije Kačića Miošića, da su 

takve stvari »lipe slušati, ako i nije moguće, da su posve 
istinite«. Ili je tu možda po srijedi pirotehnička 1 ) majstorija, 
da fakir zna napraviti plamen, koji ne pali? 

Vrlo je česta točka fakirova programa ovo. Fakir 
sjedne na zemlju, izvadi iz maramice zemlje, zgrne je u 
hrpu, zasadi u nju sjemenku i sve pokrije maramom. Onda 
počne nešto šaptati', i doskora stane iz hrpice rasti stabljika. 
Ona na očigled dobiva zeleno lišće, a na vrhu se domala po¬ 
kaže plod. Fakir ga ubere i dade ga komu gledaocu, da se 
njim zasladi. 

Je li to prosta obmama, što li je to? Jedan je pisac 
čitavu tu stvar tumačio ovako: Fakir, "eli, naočigled pre¬ 
vari gledaoca. On zasadi šupalj prutić, koji sa strane ima 
više malih otvora. U prutiću su neki zeleni skakavci, koji 
ne mogu podnijeti miris praška, što ga ozdo metne fakir 
u prutić, te bježe iz prutića, ali ipak ostanu vani na njemu, 
pa se sad čini, da je to zeleno lišće. Isto tako prevari gle¬ 
daoca izvadivši spretno iz rukava plod. 

Treći je slučaj najzanimljiviji i najčudnovatiji, 

Fakir baci uže u zrak, i ono ostane visjeti u zraku. 
Sada zapovjedi dječaku, da se uspne uz uže gore. Dječak 
posluša i za čas iščezne negdje u visini. Fakir zovne dječaka 
dolje, ali on ne će. Razljućen fakir uspuže sam uz uže 
s nožem u ustima, izgubi se začas s vida i doskora počnu 
padati na zemlju: dječakova glava, noge i ruke, i najposlije 
trup. Ogorčeni gledaoci udare u viku. Nato se fakir spusti 
niz uže, te metne odsječene dijelove trupa na njihovo 
staro mjesto, i’ dječak je opet živ i zdrav. Još pripovijedaju, 
da su engleski časnici fotografirali taj prizor, a kad tamo na 
fotografskoj' ploči nema ni traga ni glasa ni užetu ni dječaku, 
nego se samo vidi fakir na zemlji mašući rukama. 

Kako da se protumači taj prizor? U »Berliner Illu- 
strierte Zeitung« [br. 12. od god. 1927.) misli jedan pisac, 
da je našao odgonetljaj toj zagoneci. Evo što on kaže o tom 
čudu! 

iPrva spominje tu fakirsku umještinu igdja. Blavatzky u 
teozofskom Časopisu: »Isis Unveiled« (razotkrivena Isida) 
Prof. Maks Dessoir kaže u djelu: »S onu stranu duše«, da je 
izuzetno moguće, da je tu po srijedi zajednička halucina¬ 
cija 2 ) (sugestija gomila). On sam nije nikad čuo, da je foto¬ 
grafska ploča fiksirala taj prizor. Kjobenhavnski (kopenha- 

genski) psiholog Alfred Lehmann opet u jednom djelu iz 
novijih dana tvrdi, da je sve to izmišljotina jednoga Ameri- 
čanina. Taj je živio neko vrijeme u Indiji, čuo je za tu 
umještinu i poslao je god. 1890. novinama: »Chikago Tr:~ 
bune« izvještaj, da je on rođenim očima vidio prizor s užem 
i da ga je fotografirao, ali na fotografskoj ploča bio je samo 
fakir gestikulirajući (razmahujući se rukama). Pod taj izvje¬ 
štaj potpisao se on sa S. Ellmore. Nato je neki Hodgson, koji 
je također dugo živio u Indiji, pisao novinama, da nikada 
nije vidio u Indiji takvo što, i pisac onoga izvještaja priznao 
je, da je sve to izmislio, kao što pokazuje već i sam potpis: 
S. Ellmore (Seli more varaj više, zapravo: prodaji više). 

I tako bi bila zagonetka riješena. Čitav je događaj iz¬ 
mišljen, da se dokaže, kako su indijski fakiri neobično vješti 
i da posluži kao reklama indijskim tajnim znanostima: teo- 
sofizmu, okultizmu i t. d. Engleska je vlada obećala veliku 
nagradu onomu, koji dokaže istinitost toga majstorluka. Pa? 
Do danas se nije nitko za nju javio. 

Ali — ne lezi, vraže! — naše veselje, da se je fakir - 
skom čudu našao sasvim prirodan odgonetljaj, nije bilo duga 
vijeka. 

U 17. broju istoga lista pripovijeda nam jedan drugi 
pisac, da je ta umještina poznata u sanskrtskoj (staroindij- 
skoj) književnosti bar tisuću godina. Najstarija se potvrda 
nalazi u glavnom djelu filozofa Sankare, koji je živio u IX. 
vijeku. Tamo se govori o čarobnjaku, koji se tobože sa 
štitom i mačem u ruci penje uz uže, a uistinu ostaje na 
zemlji. I Sankara dakle pripisuje to neviđeno čudo sugestiji. 

Arapski putnik XIV. vijeka Ihn Batuta tvrdi, da je 
istu umještinu s užem vidio u Kini i u Indiji. Bio sam se, 
veli on, neobično začudio, a srce mi stalo lupati. Dadoše mi 
lijek, i muka me prođe. Jedan kadija, koji sjedaše do mene, 
reče mi: »Allaha mi, tu nema penjanja ni gore ni dolje ni 
odrezanih uda. To je sve opsjena«. 

Yule u komentaru putopisu poznatoga putnika Marka 
Pola nabraja čitav niz potvrda o toj stvari od drugih put¬ 
nika. 

Njemački putnik Indijom Kurt Boech razotkrio je 
takvu čaroliju u svom djelu: »Durch Indien ins verschlossene 
Land Nepal«. U mračnoj dvorani hrama u pećini, koju ra¬ 
svjetljivaše nestalno svijetlo zapaljenih kokosovih koštica, 

bacio je yogi smotano bijelo uže u vis, gdje osta lebdeći. 
Jedan dječak uspe se uza nj gore. Uistinu je jedan sakriveni 
pomoćnik povukao to bijelo uže u vis crnim užem, koje je u 
pozadini ostalo u tami, a oblak, u kojem je nestalo dječaka, 
napravljen je od mrkih krpa i nekoga zapaljenoga praška. 

Tako je dakle fakirska majstorija razjašnjena. Ona se 
izvodi ili običnim opsjenarstvom, gdje ti se zamaštaju oči 
tmurnom pozadinom, možda zrcalima itd. ili sugestijom na 
gledaoce. 

Na koncu ćemo spomenuti, da u Njegoševu »Gorskom 
Vijencu« priča Obrad o tri, isto tako zagonetne umještine 
talijanskih čarobnjaka. On veli: 

Ja sam čuo od jednoga djeda: 

U Boku su jedni dohodili 
Iz Tali je ili otkud drugo, 

Na naš pazar isti izlazili. 

Pa viknuti cijelu narodu: 

»Pogledajte onoga kokota!« 

Kad pogledaj onoga kokota, 

Ali šljeme za nogu poteže — 

Kad onaj čas nije nego slamka. 

Drugom viknu: »Pokušaj, narode! 

Svak će sada grozd u ruku imat, 

Grozdu ćete britve prinijeti 
Al' čuvajte, da vas jad ne nađe, 

Nemoj koji grozda otkinuti!« 

Dokle svatko za po grozd uhvati, 

Priniješe britve grozdovima, 

Kad viđeše čudo neviđeno: 

Svak sebi za nos dohvatio, 

Dogna britvu do svojega nosa 
Dokle treći sa vrh zida viknu: 

»Čuj, narode, ne potopite se!« 

Uto rikni niz pazar rijeka, 

Ili bilo muško ili žensko, 

Svak, da gazi, uzdignu haljine, 

Kad oni vide ni od vode traga, 

No svak diga' u pazar haljine 
I krenuo, ka' da vodu gazi. 

Kad viđeše, te jih pogrdiše, 

Skoči narod, i bi ih pobili, 

No uteći u Kotor Latini. 

B. L 

U grč. pyr: vatra; tehne: vještina. 

2 ) lt. (h)alucinior: trabunjam; suggero: davati, svjetovati, 
djelovati na koga, sugerirati. 

FILATELIJA. 

Glavna skupština Hrvatskoga iilatelističkog društva u 
Zagrebu održana je 30. svibnja u društvenim prostorijama 
»Apolo restauracije« u Ilici br. 31. Predsjedao je začasni 
predsjednik g. Viktor Račić, prisustvovalo je oko 50 čla¬ 
nova, a među njima i nekoliko članova Filatetističkoga 
kluba u Zagrebu. G. Račić je spomenuo, da je ove godine 30- 
godišnjica H. F. D., osvrnuo se na historijat društva i sjetio 
preminulih članova, napose najstarijega i prvoga filateliste u 
Hrvatskoj pokojnoga Oskara pl. Cimića, župnika u Sv. 
Martinu pod Okićem kraj Samobora, a skupština je popratila 
govor predsjednika sa: Slava mu! 

Društveni tajnik g. Veselić prikazao je prošlogodišnji 
rad u društvu, koje je obdržavalo redovito svoje sastanke 
svakoga utorka navečer i svake nedjelje ujutro u društve¬ 
nim prostorijama. Na večernjim sastancima obdržavala su se 
predavanja i tombole, a na sastancima dopodne održana je 


zajedno s članovima Filatelističkoga kluba burza maraka. 
Ujedno je društvo priredilo za po kl ada jednu zabavu s ple¬ 
som. Uza sve to opaža se ipak u društvenom poslovanju 
neki mali zastoj, čemu je kriva sada općenita financijalna 
kriza u državi. Opaža se, da je zastao polet za čisto stručna 
filatelistička pitanja, te je nastala neka mala pasivnost 
među pojedinim članovima H. F. D. Da se taj duh opet po¬ 
digne, održana su propagandistička filatelistička predava¬ 
nja, 17 radio-predavanja a ujedno je priređen i IV. filateli- 
stiČki dan s izložbom, koja je lijepo uspjela, te mnogo pri¬ 
donijela za propagandu naše filatelije. Ujedno je postignut 
sporazum sa drugim filatestičkim društvom u Zagrebu Fila- 
telističkim Klubom, te sada oba kluba zajedno rade i među¬ 
sobno se posjećuju. Zatražena je filatelistička lutrija, za koju 
je stigla dozvola, te će se izigrati u mjesecu listopadu o. g. 
Cijena je srećkama 5 Din., a određeno je 495 prvorazrednih 
zgoditaka samih klasičkih maraka u vrijednosti od 16.000 
Din. Prvi zgoditak je Ugarska (1371) litografija, potpuna ne- 
rabljena serija u vrijednosti od Din. 3.800. Drugi je zgoditak 
Srbija br. 1 u vrijednosti od D 2000, treći zgoditak austro¬ 
ugarska bojna pošta, prva emisija, itd. 

Društveni upravitelj i urednik saveznoga glasila »Fila¬ 
telista« g. Lj. Miškić prikazao je stanje časopisa, kojega opseg 
se zasada morao smanjiti radi slaboga društvenog financi- 
ialnog stanja. U zamjenu se dobivaju 34 stručna broja časo¬ 
pisa iz cijeloga svijeta, koji se časopisi uvezuju i stavljaju u 
društvenu knjižnicu. Uređena je zbirka patvorina, kojih 
imade društvo 2.400 komada i koji su od osobite koristi za 
opreznost kod mijenjanja i kupovanja maraka za društvene 
članove. Zbirka poštanskih žigova, koja je dosada u društvu 
bila uređena iz cijele Hrvatske, Slavonije, Dalmacije, Bosne 
i Hercegovine, nadopunjuje se žigovima iz cijele naše 
države. Sveščići za izmjenu maraka kolaju neprestano, te je 
na taj način prodano u društvu za Din. 15.000, od čega 
imade H. F. D. znatnu korist. Društvena knjižnica se prošle 
godine povećala, te broji danas 460 komada raznih filateli- 
stičkih knjiga, časopisa i kataloga maraka. Društveni arhiv 
je također uređen, te sačinjava lijepi broj raznih filatelisti- 
čkih predmeta, a na skladištu imade još potpunih godišnja¬ 
ka »Filateliste« i drugih društvenih izdanja, osobito jubi¬ 
larnoga broja milenijskoga »Filateliste«. Broj društvenih na¬ 
klada, koje su utemeljene u razne fila teliš tičke svrhe, 
iznosi 64. 

Društvenih tombola igrano je prošle godine 50 sa 
mnogobrojnim filatelističkim nagradama, a društvo je od 
toga imalo 3000 Din. čistoga dobitka. Društvo imade po¬ 
sebnu t. zv. Crvenu knjigu, u koju se bilježe darovi u korist 
fonda za izdavanje »Filateliste«. Crvena knjiga posjeduje 
već glavnicu od 10.000 Din., a prošlogodišnjim kamatima 
namiren je račun za jedan broj »Filateliste«. H. F. D. imade 
i posebnu svoju zbirku različitih maraka, i to danas već 
1.334 razliičtih i osobitih komada. Da se postigne što veće 
zbliženje i sa zagrebačkim drugim Filatelističkim klubom, 
promijenjena su pravila H. F. D. tako, da mogu i članovi 
kojega drugog filatelističkog društva u Zagrebu biti funk¬ 
cionari H. F. D. 

Na prijedlog dr. Bučara zaključeno je ujedno, da će 
se novi odbor pobrinuti, da se ponovno oživotvori prijašnji 
Omladinski odio H. F. D., koji 1 je prošle godine prestao po¬ 
stojati, jer se i naša omladina sada nešto manje zanima za 
filateliju. Kako je općenito nestalo novaca, prestalo se i 
kod omladine sa kupovanjem maraka, te je žalibože i kod 
omladine jenjalo zanimanje za samo mijenjanje maraka. 

Iza toga prešlo se na novi izbor predsjednika i odbora. 
Nato se začasni predsjednik g. V. Račić, koji je već kroz 20 
godina vodio H. F. D., izjavio, da mu nije više moguće biti 


na čelu društvu; zahvalio mu se g. R a v e r t a biranim go¬ 
vorom za sve zasluge, koje je stekao tolikim nizom godina 
kao predsjednik H. F. D., što je bilo burnim pljeskom cijele 
skupštine popraćeno. Iza toga bude izabran jednoglasno za 
novoga predsjednika g. Raverta, koji je već 25 godina od¬ 
bornikom H. F. D. i svi ostali članovi odbora, sami stari i 
pirckušani filateliste, koji će sigurno sve svoje sile posvetiti, 
da u svakom pogledu H. F. D. unaprijede, tako da bude na 
potpunoj visini zadaće, koja mu društvena pravila nalažu. 

Našoj filatelističkoj omladini pak napose preporučamo, 
da se predbroji na časopis H. F. D. »Filatelista«, koji izlazi 
kao mjesečnik već više godina u Zagrebu. Stoji godišnje D 
80.—, a naručuje se u papirnici G. Miškić, Zagreb, Draško- 
vićeva ul. Dr, F. Bučar. 

KNJIŽEVNOST. 

Iz Bosne i Hercegovine 

Oduvijek su ove dvije zemlje pobuđivale zanimanje 
kod stranoga svijeta. 0 njih su se lomila koplja vjekovima 
između istoka i zapada. I ako po svom obličju i prirodnim 
značajkama posve različite, ovamo beskrajne šume i plodna 
polja, onamo pusto kamenje i krš, opet je narod i tu i tamo 
gotovo isti s jedva primjenjivim razlikama. Bosna i Hercego¬ 
vina dvije su posestrime zemlje, u kojima su se odigravali 
veliki historijski događaji, u kojima su vladali moćni kraljevi 


ZABAVA 

LJUDSKE ŽELJE. 

(Niccolo Tommaseo 1802.—1874.) 

Neki je čovjek imao dvije kćeri. Jednu uda za vrtlara, 
a drugu za lončara. Kad je prošlo neko vrijeme, pođe 
k ženi vrtlarevoj, i zapita je: »Kako ti ide posao?« A ona 
odgovori: »Dobro mi je, samo se molim Bogu, da nam dade 
kiše za naše cvijeće«. 

Doskora iza toga pođe otac k ženi lončarevoj, i nju 
zapita, kako joj je? A ona mu odvrati: »Dobro mi je, samo 
da nam je lijepoga vremena, da nam se mogu sušiti lonci!« 
Čuvši ovo otac reče: »Ti se moliš Bogu za lijepo vrijeme, a 
tvoja sestra za ružno; za kakvo da se molim ja?«. 

S talijanskoga A. Niseteo. 

ODGONETKE. 

God. X. br. 8. I. I psi lonce ližu. II. šaka, tele, riba, 
orah, Sava, muha,- Adam, Jana, Etna, repa. III. Mački su 
sjedeći na svojim repovima okrenuti k zidu. IV. Držeći u 
vidu oke mite redove konjićev skok počinje kod točke u 1. 
redu gore pa onda spajaj redom ovako: 2, red sredina, 1. 
red dolje, 3. red dolje, 2. red gore, 4. red gore, 5. red, 3. 
red gore, 4. red dolje i 2. red dolje. V. okovi, mičem, laste, 
Abdul, Delhi, išias, nakit, Atena. VI. Dva se tuku, a treći 
se smije. VII, zeba, repa, Ibar, Neda, Sava, kruh, Ivan. VIII. 
Osam godina. IX. Gavrana čuje se l'jet; blago, komu je 
ognjište dano, skoro će zapasti sn’jeg. X, Torino, Urania, 
gavran, Ancona, Indija, Borneo, utorak, Gospić, Angola. XI. 
Varaždin, XII. osao, ralo, Šaren, trava, arak, koran, struna, 
kosa, suknja, rana, lijes. XIII. Prošteno ije svima, svima, 
samo nije izdajici. 

God. X. br. 9. I. kosa — koža; rob — zob. II. ris — sir. 

III. Podiže se četa mala — na Cetinju Gore Crne — itd. 


i knezovi, age i begovi. Svega je toga nestalo, tek (povjesnici 
tu i tamo štogod još o tom govori i narodna predaja, koja 
također polako izumire zajedno sa svojim pjevačima. I tako 
mi danas gledamo ponosne te zemlje s krepkim i zdravim 
narodom svojim tek u njihovoj prošlosti, dok se danas o nji¬ 
ma jedva štogod i znade, jedva štogod čuje. Kod; nas ova¬ 
mo danas više se čuje i piše o Japancima i Indijcima već o 
našoj najbližoj braći našim junačkim Bosancima i Herce¬ 
govcima. A to ne valja! Oni to kanda i sami vide, osobito 
otkako je iza rata nastao tamo zastoj u privrednom i kul¬ 
turnom razvoju, i zato su premda uz teške uvjete počeli u 
posljednje vrijeme izdavati kulturno-književna glasila, da se 
vlastitim silama pridignu iz toga zastoja i nehaja, i da 
upozore svijet, da su tu i da s njima valja računati. 

Prije dvije godine počeli su izdavati bosanski Hrvati 
»iN a p r ed' ak«, glasilo hrvatskoga kulturnog društva »Na¬ 
predak« u Sarajevu; dok je ove godine u mjesecu svibnju 
izišao također u Sarajevu 1. broj »Novoga behara«, 
lista bosanskih muslimana za pouku i zabavu (behar^cvijet). 
Mi ćemo od vremena do vremena donositi sadržaje tih 
glasila, da upoznamo naše čitaoce s radom naše braće iz 
Bosne i Hercegovine. Ur. 

ŠKOLSKE KNJIGE. 

Živko Jakić: Povijest Srba, Hrvata i Slovenaca 

1. dio (za III. r.) i II. dio (za IV. r.); ohjle knjige su i za 
VIII. r. kao i za građanske te učitelj, škole. Dobiju se u 
svim knjižarama. Kritika ih je osobito pohvalila. 

I ŠALA 

IV. Izbaci u 1. okomitom i vodoravnom redu obje nutarnje 
žigice, u srednjem okomitom donju nutarnju i u srednjem 
vodoravnom drugu nutarnju. V. vjera, ljubav, nada. VI. 
»Gundulićev san«; »Udovica«; naprotiv; dinarski; Utješeno- 
vić; Lakadivi. VII. Sava, Oton, orah, Ivan, luka, kosa, vaga, 
kruh, glad, oroz. VIII. kukuruz; Zeus. IX. redovnik. X. vodo¬ 
ravno 1. redak: 17, 13, 15, 11; 2. redak: 15, 11, 17, 13; 3. 
redak: 11, 15, 13, 17; 4. redak: 13, 17, 11, 15. 

God. X. br. 10. I. kosa. II. Zeus — Suez. III. Sudbina 
svakoga čovjeka u rođenim je grudima njegovim. IV. Tko 
više ima, više mu se hoće, V. mačka, frula* Pavao, blato, 
bajka, kamen, bronc, Banat, glava, Sušak, kreda, bomba, 
škola, šaran, mreža. VI. Na muci se poznaju junaci. VII. 
Petrovaradin; strojobravar. VUI. o, lov, olovo, kolovoz. IX. 
vodoravno 1. redak: 1, 5, 3, 2, 7, 4, 9, 8, 6; 2. redak: 8, 9, 
4, 6, 3, 5, 2, 7, 1; 3. redak: 6, 8, 2, 5, 1, 7, 4, 3, 9; 4. redak: 
4, 6, 5, 7, 2, 1, 8, 9, 3; 5. redak: 9, 1, 6, 3, 5, 2, 7, 4, 8; 6. 
redak: 5, 3, 7, 9, 4, 8, 6, 1, 2; 7. redak: 2, 4, 8, 1, 6, 9, 3, 5, 7; 
8. redak: 7, 2, 9, 4, 8, 3, 1, 6, 5; 9. redak: 3, 7, 1, 8, 9, 6, 5, 

2. 4. X. kupa, kuma, kuga, kuna. XI. Tko je lud, ne budi 
mu drug; Zlato se u vatri kuša. XH. Hrani majka dva nejaka 
sina u zlo doba u gladne godine. XIII. Ivo, san, pad, Ema, 
car, ime, opica, tanin. XIV. Dunav, Una. XV. Velebit, Pri¬ 
jedor. XVI. Vodoravno 1. redak: Hekla; 2. redak: Ehion; 

3. redak: kinjba; 4. redak: Lobel; 5. redak: anali. 

ODGONETAČI. 

E. Osterman, Zgb (br. 8. II. V.—V1L X. XI. XIII.) r 
Rudolf Kokot, Križevci (br. 7. VIII.; br. 8. II. VII. VUI.); 
Mirko Strahija, Zgb (br. 8. XI. XIII.); Slava Nikšić, Gospić 
(br. 8. II. IV.—VI. VIII. XI.—XHI.); P. Benjak, Zgb (br. 8. 
II IV. VIII,); E. Blažić (br. 9. I. II. X.); Nikola Š p o 1 j a r, 


Valjevto (br. 9. I.—X.); Miroslav Gregorović, Petrinja (br. 7. 
II. III. V. VII. VIII. X. XI.); Josip Alić, Zgb (br. 9. 
I.—X.); Josip Ilotić, Peteranec (br. 8. II. VI. VIII. XI.—XIII.; 
br. 9. I.—X. IV. ne); VeljkoNovak, Zgb (br. 9. I.—X.); 
Ivica Supek, Zgb (br. 9. I.—X.); Zora Petričević (br. 9. 
I.—IX.); Vlade Butovac, Senj (br. 9. I.—III. V. IX. X.); 
Đuro Allegrettii, Zgb (br. 9. I.—X.); Josip Hođak, Bi¬ 
hać (br. 8. II. III. XH.; br. 9. I.—HI. VI. X.); Miloš Vrhovac, 
Zemun (br. 9. III. VITI.); Vladimir Gvozdauović, 
Zgb (br. 9. I.—X.); Miroslav Mirosavljević, Zgb 
(br. 9. I.—X.); Ljerka Skukan, Petrinja (br. 9. I.—III.; IV. 
ne; V.—X.); ??? (br. 7. II.—iIV. VII. X. XI.; br. 8. II. VII. 
XI.—XIII.; br. 9. I. II. IV. VII.—X.); Branko Filipčić, Zgb 
(br. 7. I.—VIII. X. XI.); Bruno Janeš, Petrinja (br. 9. I.—III. 
IV. ne; V.—X.); Nikola Brkljači ć, Gospić (br. 9. 
I.—X.); Vladimir Čolović, Šibenik (br. 9. II. 01. V.—X.); 
Desanka Katić, Šibenik (br. 9. II. III. V.—-X.); Marija 
M i h i ć, Gospić {br. 9. I.—X.); Miloš Šimlć, Šibenik (br. 9. 

I. —‘III. IV. ne; V.—X.); Egon i Edita Sschwartz, Zgb (br. 8. 

II. IV.—VI. IX. XII.); Želimir Štefanov, Zgb (br. 9. I.—III. 

IV. ne; V.—X.; ostalo zakasnilo); Veljko Novak, Zgb 
(br. 10. I.—XVI.); Ivica Supek, Zgb (br. 10. I.—XVI.); 
Antun Gartner, Osijek (br. 9. I.—III.; VI.—X.; br. 10. I.—III ; 

V. —XVI.); Fedor Olenković, Bakar (br. 9. I—III. IV. 
ne; V.—X.; br. 10. 1.—XVI.); Zora pl. Trnski, Sisak (br. 10. 
I.-ffi. V. VI. IX. XII. XIV. XV.); Nikola Špoljar, Valjevo 
(br. 10. I.—IV. VI. XII. XIV.—XVI.); Josip Ilotić, Peteranec 
(br. 10. I.—đlil. VI.—XV.); Marija Mihić, Gospić (br. 10. 
f.—VIII. X.—XV.); Miroslav Szenczi, Osijek (br. 10. I.—III.; 

VI. —VOL; X.—XVI.); Radovan Birač, Bakar (br. 10. 
sve); Viktor Stunković, Zgb (br. 8. II. XIII.; br. 9. I. II. 
IX.; br. 10. II. IV. VIII. XIV. XV.). 

I. REBUSI. 

(Ivica Supek) 

II. ZAGONETNE POSJETNICE. 

(Vilko Gosti) 


1. Leon K. Pisačić 

Knin 

Što je ovaj gospodin? 


2 . 


Niko Z. Šoklin 

Skrad 

Što je ovaj gospodin? 


3 . 


Dr. Vid T. Žanjek 

Novi 


Što je ovaj gospodin? 


III. MOZAIK. 

(Branko Pavlinović) 


A 



IV. KONJIĆEV SKOK. 

(Milovan M.) 

Valjano riješeno daje stihove hrvatskoga pjesnika. 
Početni slog nalazi se u najnižem redu. 


V. ISPUNJALJKA. 

(Veljko Novak) 

rijeka u Aziji 
dio konjske orme 
otok u Malajskom arhipelagu, 
gorje u Rusiji 
rijeka u Bosni 
izvor Drine 
oruđe 
Isakov sin 
dio tijela 
znak ropstva 
komad papira 

Od I.—II. hrvatski pjesnik. 


I. 

VI. BROJČANKA. 

(B. Milan) 

B 1 1 g 2 t 2 m 3 k 2 đ2v4j3kl Ž4v4 
4 m 1 2 s 3 5 1 š t 1 4 52d4t4. 

VII. PREMETALJKA. 

(B. Milan) 

Tajno neko sit prosi. 

VIII. ISPUNJALJKA. 

(Dragoljub Panić) 

I. 

. . . vojna organizacija 

. . . žensko ime 

. . . lopov 

. . . veznik 

. . . vodena životinja 

. . . dio kuće 

. . . božje obećanje vjernima 

. . . veznik 

. . . organ 

. . . riba 

. . . ptica 

. . . glagol 

n. 

Od I.—II. debije se ime i prezime velikoga hrvatskog 

bana. 

IX. SASTAVNICA. 

(Jos. M. Baršić) 

Riiječi: (1. mačka, las; 2. Novi, akov; 3. lavica, sat; 

4. Ema, Ikar; 5, Rog, so, on; 6. rima, oko; 7. Ala, brijeg; 
8. Dar, os, val; 9. a, jal, iti; 10. mraz, naj; 14. mi, pol; 12. 
zet, vo, Ivić; 13. Ida, liija; 14. upri, ćaj) treba tako sastaviti, 
da dobiješ: 

1. biljku, 

2. selo u Slavoniji, 

3. pticu, 

4. kontinent, 

5. životinju, 

6. crnogoricu, 

7. žensko ime, 

8. muško ime, 

9. poluotok, 

10. rijeku u Hrvatskoj, 

II. goru u Grčkoj, 

12. lirv. književnika, 

13. pjesmotvor, 

14. most. 

Početna slova odozgo dolje (1—14) daju ime i prezime 
hrvatskoga pisca. 


X. BROJČANICA. 

(Lj. F.) 



Brojevi: 11, 22, 33, 44 i 55 valjano uvršteni daju vodo^- 
ravno, okomito i dijagonalno zbroj 165, 


XI. KROJIDBA. 

(Nikola Hercigonja) 

Prvu riječ nitko rado nema. 

Druga riječ riba je golema. 

Sastavi ih, čitaj odostraga, 

Dobiti ćeš ime našeg grada. 

XII. ISPUNJALJKA. 

(S. Krstulović) 
pjesnički oblik 
drvo 
prilog 
kovina 

grčki zakonoša 
ptica 

XIII. GEOGRAFSKA BROJČANICA. 

(Anđela Horvat) 

I. 


1 

2 

3 

4 

5 

6 

7 




Afganistan 

2 

8 

9 

2 

10 






Sibirija 

7 

11 

6 

12 

13 






Internacional. rijeka 

S 

1 

14 

6 

5 






Francuska 

14 

8 

2 

6 

14 

15 

14 




Venezuela 

16 

12 

6 

16 

5 

17 





Indija 

8 

2 

14 

6 

5 

16 

8 

14 



Argentina 

12 

4 

12 

18 

14 

6 

19 

12 



Brazilija 

20 

14 

8 

9 

14 

8 

5 




Italija 

2 

21 

12 

8 







S. H. S. 

22 

14 

8 

7 

12 

6 





Palestina 

12 

II. 

17 

23 

8 

14 

23 

14 

9 12 

4 

14 

17 Grčka 

Od 

I.- 

-II. 

daje 

riječ: 

hi 

drografija. Pokraj toga 

su 

naznačene zemlje, 

u kojima 

se 

dotična rijeka nalazi. 


PORUKE UREDNIŠTVA 

Ispravak! U 9. br. X. god., str. 173. redak 6—10. 
odozdo ima da glasi: 

riđovke, oblizivala je ženka svoje rane, pri čemu 
je i opet zadobila nemio ujed upravo u jezik. 

Međutim se ženka nipošto nije dala zbuniti, već 
je nastavila njuškati bijesnu zmiju, koja je ne¬ 
prestano siktala i grizla, i jezikom bi je katkada 

VI. P-ć. Š. Od Vaše tri pjesmice ući će »Ideali« uz 
neke ispravke. Napose smo treću kiticu preradili radi »ki- 
danja vijenca«; moglo bi se zlo tumačiti. I onda budući da 
nije zgodno imati za Ideale smrt i pustoš, to smo toliko 
izmijenili smisao, da ima časova u životu, kad se odričemo 
radosti i smisla za život. Zato je izmijenjen i naslov u »Tužni 
ideali«. Uložili smo taj trud zato, jer su slike inače uspjele. 

»Mar. slav«. »Zadnji cjelov« pripovijeda nam neki 
neobični nesporazum u porodici; mora da je Pavica neobično 
zlobna žena, kad onako postupa, a ima još i koristi. Stvarca 
je bez opće vrijednosti. »Sinovima smrti« ulazi. 

P. P-ć. Š. Gd pjesmica Vaših ulazi »Ona vene ...«; jedno¬ 
stavna je i ljupka s mnogo osjećaja. Ostale znatno zaostaju. 
Zagonetke ćemo prema potrebi uvrstiti; vrlo su prozirne. 

S. J-ć. M. »U zoru« nije na odmet; gledat ćemo, 
da uđe. 

M. F-r. S. Od priposlanih zagonetaka upotrijebit: ćemo 
sva tri računa, ostalo ne. 

J. Š-ć. S. Radi br. 4. iz IX. god. upozorili smo otprem¬ 
ništvo. 

I- »Konjićev skok« (Skladna braća ...} ulazi. 

Zd. Č. Kp. Obzirom na Vašu nestrpljivost radi od¬ 
govora upućujemo Vas na br. 10. Ne može uredništvo sva¬ 
komu pismeno odgovoriti, pa treba pričekati, dok odgovor 
osvane u porukama. Nove pjesme »Hrvatskoj« i »Pjes-nik« 
slabe su; u prvoj ima tvrdih i nespretnih mjesta, a druga nije 
dosta ozbiljna za ono, što se želi reći o pjesniku. 

S. K-ć. P. Vaš rebus ulazi. 

V. N-k. Z. »Logogrif« (1) ulazi, ostalo nije uredno na¬ 
crtano. I budimo ustrpljivi! 

L S-k. Z. Zagonetke valja uredno napisati; i onda nije 
»gavallo« nego »cavallo«. 

Z. V-o. Š. »Dopunjalijka« i »Ispunjaljka« ulazi, ostalo 
ne; imamo sličnih otprije. 

J. Š-k. Š. B. Vaše pjesme »Proljeće« i »Sirotan« nijesu 
za tisak, slabe su u svakom pogledu. Rebusi također nijesu 
uspjeli. Pričekajte još! 

»Srem. zm.« »Zagonetka« (1) i »Konjićev skok« (4) 
ulaze, ostalo ne. Pjesme »Rastanak« i »Sastanak« vrlo su 
slabe; najgore pak je to, da je obrada obzirom na sam sa¬ 
držaj neozbiljna. Uzmite samo 1. kit. u »Rstanku« i drugo. 
To tako ne može biti. Stari su govorili: poeta nascitur, 
orator fit (pjesnik se rađa, govornik postaje), no isto tako 
valja reći: poeta fit, orator nascitur (pjesnik postaje, go¬ 
vornik se rađa); to jest, ako se netko nije rodio govornikom, 
može nastojati, koliko hoće, ne će biti nigda dobar govor¬ 
nik, kaošto ni pjesnikom dobrim ne može postati onaj, 
kojemu je doduše od prirode dan taj talenat, ali ga ne 
njeguje. 

Zv. O. Z. »Jesen« ulazi, »Roblje« ne. U buduće napišite 
svaku pjesmu na posebni papir i na jednoj strani, a ne 
ovako preko reda u listu samom, isprekidano s Vašim 
ličnim opaskama. Tko će se tu snaći? U ostalom, o tom je 
uredništvo i suviše trošilo riječi. Ne budu li u buduće radovi 
uredno napisani, bit će odbijeni. 

R. Šv. Z. »Proljeće« nije osobito uspjela pjesma, no 
može se podnijeti. Vidjet ćemo. 

J. H-k. B. »Ne, još nije ...« — Kakogod bismo htjeli 
Vašu radnju uvrstiti već radi dobre volje, koja izbija iz nje 
i radi samoga svršetka, ne možemo ipak učiniti, jer je obra¬ 
dom slaba. Početak ne bi bio loš, ali poslije se stvar sve 
više pogoršava. Pričekajte još koje vrijeme, dok dođu zreliji 
dani, i radite. 

Lj. F. Zgb. Vaš »Rastanak sa lastavicom« očito svje¬ 
doči o dobroti Vašega srca, i to je lijepo. Ima ljudi, koji 
nemaju toga shvaćanja i takove sućuti, i mi kažemo, da su 
bez srca; tako eto i Vaš susjed. Ali ovo zlo ima i svoju 
dobru stranu, jer samo njegovim ružnim postupkom s lasta¬ 
ma mogli su Vaši osjećaji doći do pravoga izražaja. Kad ne 
bi bilo zla, ne bi bilo ni dobra, sve bi bilo jednovito. I 
upravo zato, jer Vas je taj ružni postupak susjedov potaknuo 
na razmišljanje i dao Vam priliku, da pišete, treba da taj 
slučaj zapamtite, pa kad malo odrastete i budete sigurniji u 
pisanju, prikažite ga opet. Zasad je radnja preslaba, a da 
bije mogli uvrstiti. Čitajte i učite marljivo; i ne zaboravite 
male laste. 

J. B-ć. P. Vaša »slovčanica« ulazi, čim dođe na red. 

B. M-a. P. Od Vaših zagonetaka ulazi »Ispunjaljka« (sa 
slovom »i«), ostalo ne. 

B. F-ć. Z. Imamo sličnih zagonetaka na pretek. 

M. St-ć. P, Radi br. 6. iz IX. god. upozorili smo otprem¬ 
ništvo. 


M. J-n. S. »Povratak« i »S. kuli« pročitali smo. Ima tu 
i tamo po koje zrno, ali u cijelosti to još nije za tisak. 
Strpite se još i radite, dok dođe zrelije vrijeme. 

K. M. O. »Povratak« je sada znatno bolji i ulazi uz 
neke sitne promjene. »Jutro« nije uspjelo. Dobro je i tako. 
Nemojte se ni siliti ni žuriti, sve će polaki ići; u Vas ima 
osjećaja i mašte. Da plod bude što ukusniji i slađi, treba to 
više vremena i sunca. 

S. B-ć. B. »Pjesma šumi« nije tako uspjela, da bi je 
mogli uvrstiti. Pseudonim smo izmijenili. 

N. B. G-ć. Od priposlanih zagonetaka ulaze »posjet¬ 
nica«, »brojčanka« (a) i »rebus« (a). »Razbibriga sa šibica¬ 
ma« ima pogrešku u brojevima. 

Fr. P-n. B. Vaša pjesmica »Majci« nije uspjela. Valja 
još pričekati, čitati i raditi. 

I. S-k. Z. Od Vaših zagonetaka ne možemo ništa upo¬ 
trijebiti; imamo na pretek sličnih i boljih. 

A. G-r. O. Mnogo ste nam doduše poslali zagonetaka, 
ali sve su to slabe i ishitrene stvarce; rade manje pa dobro 
zamišljeno i obrađeno. Rebusi na pr. trebali bi da daju 
kakvu poslovicu ili misao, a ne pojedine riječi. 

»Jeka«. »O slavuju i bijeloj ruži« ishitrena je i slabo 
obrađena stvarca; ne možemo je uvrstiti. 

»Marj. slav.« Vaše tri pjesme »Okovanom bratu«, 
»Pjesma peru« i »U sjeni križa« pročitali smo, no ne ćemo 
ih moći upotrijebiti; obrada im je slaba i bez dubljega su 
sadržaja. 

B. K-ć. Nastavak »Mirogojskih soneta« primili smo. 
Bit će Štampani po Vašoj želji. 

Sp. B-ć. Želite znati, zašto neke Vaše pjesme nijesu 
za naš list. Koliko se sjećamo, bilo je tu pjesama, koje bi 
se mogle shvatiti kao propaganda za stalne ličnosti, a to 
ne možemo dopustiti u našem listu. 

»Vuk«. Od Vaših zagonetaka ulaze dvije: »Aritmogrif« 
i »Rebus« (c), ostalo ne; imamo sličnih na pretek. 

»Selim«. Vaša dva prijevoda s talijanskoga ulaze. 

V. St-ć. Z. Konjićevih skokova imamo na pretek, po¬ 
gotovu ovakvih malenih. Najavljenu pripovijetku možete 
nam poslati'. 

»Marj. slav.« I »Kršni ljudi« i »Na obali« ulazi; na¬ 
stojat ćemo, što prije. Dobre su to stvari, osobito pjesma. 
Treba život onako shvaćati kakav jest bez poljepšavanja, 
pogotovu život onih potlačenih i poniženih. Ima tu mnogo 
zahvalne građe, pa Vam je i mnogo bolje uspjela od maštanja, 
kao što je »Kralj mira«, koji ne će ući. 

Lj. Č-r. D. M. Od priposlanih pjesmica ulazi uz neke 
ispravke »Jesenske kiše«; ostale su znatno slabije, osobito 
s jezične strane. 

»Dinko«. Dobre su pjesme »Susret« i »Oproštaj«, dok 
»Zašto?« zaostaje obradom; stihovi nejednaki i ne teku tako 
glatko, i ako bi sadržajem podnijela. Međutim »Susret« ne 
će ući radi pretposljednje kitice, da tkogod ne prigovori 
(naturalizmu). Vidjet ćemo. Svakako ulazi »Oproštaj«. 

»Jeka«. Obje pjesmice, i »Jesenska ...« i »Moje misli« 
ulaze, čim dođu na red, dok »Povratak« znatno zaostaje za 
Vašim prijašnjim radnjama. No nije isključeno, da ne će i on 
kadgod ući uz neke ispravke. 

D. B-t. S. Vašu osobito uredno pisanu radnju »Bitka 
kod Micha« pročitali smo i jezično pokušali dotjerati. No 
uza sve to ona niti ovakva još nije za tisak; obrada je slaba, 
opisivanje nesigurno i oskudno, jezik siromašan. Zamisao 
ne bi bila loša, ali je pero još preslabo i neiskusno, pogotovu 
za opisivanje ovakvih jakih događaja. Pričekajte godinu 
dvije, imate još vremena i čitajte. Radnju smo Vam iznimno 
sačuvali, pa ako želite, možemo Vam je vratiti. 

Uredništvo. 











Dosadašnje edicije 

Društva hrvatskih srednješkolskih profesora 


A. Odobrene školske knjige. 


1. Divković: Hrvatska čitanka za 1. razr. sred. 
škola XIII. izdanje. Zagreb 1925. Cijena Din 20.—. 

2. D i v k o v i ć—P asarić: Hrv. čitanka za 
IIT* razred srednjih škola. X. izdanje. Zagreb 1925 — 
Cijena Din 36.—. 

3. Divković — Pasarić: Hrv. čitanka za IV. razr. 
srednjih škola. VIII. izdanie. Zagreb 1924. Cijena Din 36 — 

4. Petračić — Zagoda: Hrv. čitanka za 
V. i VI. razred srednjih škola. Dio I. Poetika Stili¬ 
stika i Proza. VIII. izdanje. Cijena Din 60.—. 

5. Platonova Obrana Sokratova i Kri- 
t o n s uvodom u grčku filozofiju i komentarom od M. 
K u z m i ć a. U Zagrebu 1922. — Cijena Din 30.—. 


6. Školski atlas za niže razrede srednjih škola. 
Cijena Din 30. — . 

7. U prodaji: B a 1 e n o v i ć : Opća geografija. — 
Cijena Din 35. —. 

8. U prodaji: R. S t r o h a 1 : Čitanka iz književnih 
djela starih bugarskih, hrvatskih, srpskih i slovenačkih 
u I. periodu. Zagreb 1921. Cijena Din 10. —. 

9. Boranić: Pravopis hrvatskoga ili srpskoga je¬ 
zika. III. izdanje. Cijena Din 40. — . 

10. Dr. Ante Starčević: Selski prorok. Cijena 
Din 15.—. .il&liLu’ 


B. Pomoćne školske knjige. 


1. Ogrizović: »Hrvatski pripovjedači«. 
III. popravljeno i prošireno izdanje. Priredio dr. Ivan 
E s i h. U Zagrebu 1926. Cijena Din 40. —. 

2. Narodne pjesme junačke. Priredio dr. 
Milan S t r a š e k. Zagreb 1925. Cijena Din 25. —. 

3. Izabrane narodne pjesme II. dio. Žen¬ 
ske narodne pjesme. Priredio dr. N. A n d r i ć. 
U Zagrebu 1912, Cijena Din 20. — . 

4. Povijesna čitanka za niže razrede srednjih 
škola I. dio. Srednji i novi vijek do godine 
1648. II. popunjeno izdanje. Priredio dr. S. Srkulj. 
U Zagrebu 1922. Cijena Din 40. —. 


5. Geografijska čitanka. II. popunjeno izda¬ 
nje. Priredio dr. M. Š e n o a. U Zagrebu 1922. Cijena 
Din 30.—. 

6. O. Andrije Kačića-Miošića Razgo¬ 
vor ugodni naroda slovi uskog a. Izdanje pri¬ 
redio i predgovor o životu i radu Kačićevu napisao dr. 
Ferdo Nikoli ć. U Zagrebu 1923. Cijena Din 15.—. 

U nakladi: Djela Petra Preradovića. 

I. potpuno i kritično izdanje. Knjiga I. i II. Priredio dr. 
B Vodnik. Zagreb 1918. Cijena Din 80.—. 


C. Nastavni Vjesnik. 


»Nastavni V jesni k«, list za srednjoškolsku 
nastavu. Izdaje »Društvo hrvatskih srednjoškolskih pro¬ 
fesora« u Zagrebu. Može se još dobiti: Knjiga 14.—21. 
zatim 23., 25. i 30.—34. Cijena pojedinoj knjizi Din 75.—, 


pojedinom svesku Din 10.—. Jubilarni svezak 
(knjiga 30, sv. 9. i 10.) stoji Din 40.—. Članovi društva 
dobivaju »Nastavni Vjesnik« badava, a članarina iznosi 
Din 50.— na godinu. 


D. Omladina. 


»O m 1 a d i n a«, list za zabavu i pouku srednjoškol¬ 
ske mladeži. Mogu se dobiti godišta 4.—9. po Din 40. —. 


Pojedini broj Din 5.—. Ovogodišnja »Omladina« (god. 
XI. stoji na godinu Din 40.—. Pojedini broj Dinara 5.—. 


E. Izdanja Omladine. 


1. Vujec Grga: Petrica Kerempuh, ilustr, 
U Zagrebu 1921. Cijena Din 10.—. 


2. Josip Milaković: Lijan Gabor. Cijena 
Din 15.—. 


3. Dubrovački dvor, ilustr. Priredio dr. B. 
Cvjetković. U Zagrebu 1922. Cijena Din 15.—. 


Od svih cijena imadu knjižare 25% popusta. 

Narudžbe se šalju samo na Društvo Hrv. srednješkolskih profesora 

Zagreb 6, pošt. pretinac 47. 



